Четверг, 27 Январь 2022 00:00\n2022 йил 8 февралда Саратов шаҳрида машҳур саратовлик хайрия ишлари ташаббускори Эдуард ҳожи Ганиев (1952-2019) хотирасига бағишланган Бутунроссия Қуръони карим мусобақаси бўлиб ўтади. Уни Саратов вилояти мусулмонлари диний бошқармаси қошидаги “Зайд бин Собит” Қуръон маркази ташкил этди.\nМусобақа Волгадаги булғор халқлари Ислом динини қабул қилганининг 1100 йиллиги муносабати билан 2022 йилдаги илк йирик форум доирасида бўлиб ўтади.\nБутунроссия Қуръон мусобақаси икки йўналишда – “Ҳифз” (Қуръонни тўлиқ ёддан ўқиш) ва “5 жуз” (кўзи ожиз қорилар ўртасида) бўйича ўтказилади. Унда Россия Федерациясининг 13 та ҳудудидан келган қорилар ўз маҳоратини кўрсатади.\nҲакамлар ҳайъати таркибида тажвид ва Қуръон илми бўйича россиялик таниқли мутахассислар иштирок этади.\nАйрим сабабларга кўра танлов чекланган таркибда ўтказилади. У онлайн узатилади. Шунингдек, танловда таълим-тарбия мавзусида давра суҳбати ўтказилади.\nЎзбекистон мусулмонлари идораси халқаро алоқалар бўлими\nЎзбекистон мусулмонлари идораси “Маданият ва маърифат” телеканали билан ҳамкорликда ташкил этилган “Маърифий суҳбатлар” номли янги туркум кўрсатувлар ҳар пайшанба куни намойиш этилмоқда.\nУшбу янги телелойиҳада таниқли уламолар, тажрибали имом-хатиблар ва моҳир мударрислар Ислом динининг маърифий таълимотлари, бугунги кундаги долзарб масалалар ҳамда ижтимоий муаммолар борасида сўз юритилмоқда. Шунингдек, томошабинлардан келган дин ва ҳаётга оид саволларга жавоб берилмоқда.\nУшбу теледастурнинг навбатдаги сонини шу йил 27 январь, пайшанба куни соат 21:00 дан бошлаб, томоша қилишни тавсия этамиз.\n"Такфир" тушунчаси (аудио)\nНаманган вилояти Поп тумани\n"Муҳаммаджон қори" жоме масжиди имом-хатиби\n7-мавзу: Мазҳабсизлик – динсизликка йўл\nМазҳабсизлик – Ислом динида шаръий масалаларда умум тан олинган тўрт фиқҳий мазҳабларга эргашишни рад этиш. “Мазҳаб” сўзи арабчада “йўл”, “йўналиш”, шаръий истилоҳда эса “диний масала бўйича муайян мужтаҳид олимнинг фатво чиқариш йўли” маъноларини билдиради.\nМазҳабсизлик тарафдорлари даъвосига кўра, Исломда фиқҳий мазҳабларнинг бирига эргашиш шарт қилинмаган. Гўёки мазҳабга эргашган мусулмонлар кўр-кўрона тақлид қилгани учун адашади. Исломга амал қилиш асосида фақат Қуръон ва суннат туриши лозим. Мазҳаблар эса гўёки китоб ва суннат таълимотидан кўра, мазҳаббошиларнинг ижтиҳодларига тақлид қилинишига ўхшайди.\nМазҳабсизлик тарафдорлари ўзларини бир қанча турли номлар билан атайдилар: салафи солиҳларга эргашиш даъвоси билан “салафийлар”, саҳиҳ ҳадисга эргашиш даъвоси билан “аҳли ҳадислар”.\nТаъкидлаш жоизки, Набий алайҳиссалом ҳаётлик даврларида саҳобалар муайян шаръий масала чиқиб қолса, у зотнинг ўзларига мурожаат қилиб, ечимини топганлар. Пайғамбаримиз соллаллоҳу алайҳи ва саллам вафотларидан сўнг саҳобалар шаръий саволлар бўйича мужтаҳид даражасида бўлган саҳобалардан фатво сўраганлар. Тобеинлар саҳобалар тутган йўлни тутиб, мужтаҳидларга эргашганлар.\nТобеинлар даврида ижтиҳодий омиллар сабаб икки асосий мактаб – райъ ва ҳадис мактаби шаклланган. Бу икки мактабда йигирмага яқин мазҳаблар шаклланиб, улардан тўрттаси: ҳанафийлик, ҳанбалийлик, моликийлик, шофеийлик сақланиб қолган ва Ислом диёрларига тарқалган. Мазҳабларнинг муайян масаладаги қарашларининг турлича экани ўзаро келиша олмасликларидан эмас, балки бир-бирларини тўлдиришлари билан изоҳланади. Тарих нуқтаи назаридан қаралса, бу тўрт мазҳаб ҳам бир-бири билан боғлиқ, мазҳаб асосчилари ўзаро бевосита ёки билвосита бир-бирларига устоз ёки шогирд бўлганлар. Шунингдек, ҳар бир мужтаҳиднинг мазҳаб тузишда ўзига хос илмий йўналиши бўлган.\nМашҳур аллома Ибн Ражаб (1335–1393): “Кўплаб мазҳаблар орасида фақат тўрттасининг сақланиб қолгани, асрлар давомида инсонларни турли зиддиятлар ва ихтилофлардан ҳимоя этишда асос бўлган”, деб ёзган (“Тўрт мазҳабдан бошқага эргашганга раддия” китоби).\nУламолар мазҳабларга эргашиш – Пайғамбаримиз соллаллоҳу алайҳи ва салламнинг қуйидаги ҳадисига амал қилишдир, деб таъкидлайдилар: “Агар ихтилофни кўрсангиз, ўзингизга кўпчилик томонини лозим тутинг” (Имом Можа, 3950-ҳадис).\nМазҳаблардаги битта масалага нисбатан турлича ёндашишлик Ислом шариатида мусулмонлар учун кенг имкониятлар мавжудлигидан далолат беради. Мазҳабларда у ёки бу масала Ислом аҳкомлари, муайян жамият, халқ ёки миллатнинг урф-одатлари,\nқадриятлари ҳамда ижтимоий муносабатларнинг мазмунини ҳисобга олган ҳолда, энг маъқул шаклда ҳал қилинган.\nИслом уламолари шаръий ҳукмни ва унинг далилини билмайдиган мусулмон одам (муқаллид) мужтаҳид олимга тақлид қилиши зарурлигини таъкидлайдилар. Бунга Қуръондаги ушбу оятни далил сифатида келтириш мумкин: “...Агар билмасангиз зикр аҳлларидан сўранг” (Наҳл сураси, 43-оят). Уламолар оят Китоб ва суннатга қайтиш шаклида эмас, балки аҳли зикрларга эргашишликка буюриш кўринишида нозил бўлганига эътибор қаратадилар.\nМазҳабларда Қуръон, суннат, ижмо ва қиёсдан далил сифатида фойдаланишнинг ўзига хос қоидалари, усул ва тамойилларига асосланган муайян тизим мавжуд. Масалалар тизимли равишда ҳал бўлган. Мазҳабсизларда эса ҳеч қандай ижтиҳод усул ва қоидалари йўқ бўлиб, “Қуръон ва суннатга мурожаат қиламиз” қабилидаги далилсиз даъво билан ҳукмлар берилмоқда. Мақсадига, раъйига ва нафсига тўғри келган далилларни олиб, қолганларини ташлаш эса ёмон оқибатларни келтириб чиқармоқда.\nБемазҳаблар омма, мусулмонлар орсида кўплаб нотўғри талқин қилинган ақидавий ва фиқҳий масалаларни тарқатмоқдалар. Ваҳоланки, бу масалалар аҳли сунна олимлари томонидан аллақачон ҳал қилинган.\nМазҳабсизлик тарафдорларининг айрим иддаоларидан уларнинг даъволари асоссиз эканига ишонч ҳосил қилиш мумкин:\n– бемазҳаблар: “Қуръон битта ва Пайғамбар битта бўлса, тўрт мазҳаб орасида фиқҳий ихтилофлар бор, Ҳақ битта эмасми?” дейдилар. Мазҳаблар бир манба – Қуръон ва суннатга асосланади. Мазҳабларнинг бирига эргашган киши Қуръон ва суннатга эргашган бўлади;\n– мазҳабсизлик тарафдорлари “Имом Бухорий бемазҳаб бўлган”, деб далил келтирадилар. Ваҳоланки, Имом Бухорий яшаган даврда у кишига ўхшаш илми ижтиҳод даражасига етган, ўзи ижтиҳод қилганлар кўп бўлган. Барча уламолар “Илми мужтаҳидликка етган одам, ўзи ижтиҳод қилади”, деганлар. Ҳозирда эса ўша даврдаги каби мужтаҳидлар йўқ эканини ҳисобга олмайдилар;\n– мазҳабсизларнинг яна бир кўриниши – мазҳабларни бир-бирига қориштиришдир. Улар “Қайси мазҳабнинг далили кучли бўлса, ўшани оламиз”, дейишади. Буни уламолар “ҳаром амал” деб санашган. Ваҳоланки, мужтаҳид “саҳиҳ” деб амал қилган ҳадисни улардан кейин келганлар “заиф” дея олмайди. Чунки кейин келганлар аввал ўтганларга ўзларининг\nқоидалари билан ҳукм қила олмайди;\n– мазҳабсизлик тарафдорлари жамоавий фарз намозидан кейин масжиддан чиқиб кетадилар. Буни гўёки “намоздан кейинги зикрларни Муҳаммад алайҳиссалом жамоат бўлиб қилмаганлар, ёлғиз қилганлар, биз суннатга амал қиламиз” деб изоҳлайдилар. Ваҳоланки, намоздан кейинги зикрларни жамоат бўлиб адо этиш бирор ҳадисда очиқ-ойдин келмаган бўлса-да, ундан қайтариқ ҳам собит эмас. Балки, жуда кўп ҳадисларда намоздан кейин масжидда зикр билан машғул бўлишга тарғиб қилинган. Анас розийаллоҳу анҳудан ривоят қилинган ҳадисда Набий алайҳиссалом бундай деганлар: “Аллоҳни зикр қилаётган бир қавм билан эрталабки намоздан қуёш чиққунича бирга ўтиришим менга Исмоил алайҳиссаломнинг авлодидан тўрт нафарини (қуллик ёки қийинчиликлардан) озод қилишимдан кўра севимлироқдир. Аллоҳни зикр қилаётган қавм билан бирга аср намозидан то қуёш ботгунча бирга ўтиришим тўрт нафар (инсон)ни озод қилишимдан севимлироқдир” (Имом Абу Довуд, 3667-ҳадис).\n– муҳими, бемазҳаблар намозни ва бошқа барча ибодатларни фиқҳий мазҳаблардан бошқача тарзда тақдим қила олмайдилар. Балки ўзлари ҳам ушбу мазҳаблар асосида таълим олганлар. Аммо, кейинчалик, Қуръон ва суннатдан ўзларича янги ҳукмлар чиқаришга ўтиб, ихтилофларга сабаб бўлмоқдалар.\nУламолар мазҳабдан юз ўгириш салафи солиҳ йўлидан юз ўгириш бўлиб, шубҳасиз, адашишга олиб бориши ҳақида огоҳлантиради. Зеро, тўрт мазҳаб пайдо бўлгандан кейин Ислом олами тан олган забардаст олимларнинг барчалари тўрт мазҳабдан бирига эргашганлар.\nТаассуфки, мазҳабсизлик тарафдорлари жамиятда ихтилоф чиқариш билан шуғулланиб, аслида Ислом маданияти ва таълимоти ривожи учун ҳеч қандай ҳисса қўшаётганлари йўқ. Хусусан, ҳозирга қадар масжид ёки мадраса қуришга ёрдам бериш, диний мавзу ҳақида бирорта китоб ёзиш, эҳтиёжманд мадраса талабаларига ёрдам кўрсатиш каби хайрли ишларга мутлақо аралашмайдилар ҳам.\nАксинча, Қуръон ва суннатдан ўзбошимча янги ҳукм чиқариш, мусулмонларни куфрда айблаш, уларнинг қонини тўкишни ҳалол ҳисоблаш, боғийлик (ҳукуматга қарши чиқиш), ваҳима уйғотиш ва фитна қўзғаш, обод жойларни вайрон қилиш каби Исломда қатъиян ман қилинган хатти-ҳаракатларга сабаб бўлмоқдалар. Бу борада Шайх Муҳаммад Саид Рамазон Бутийнинг: “Мазҳабсизлик ислом шариатига таҳдид соладиган хатарли бидъатдир” номли китоби жуда аҳамиятлидир.\nШундай экан, бир мазҳабни маҳкам ушлаб, унга амал қилиш Набий алайҳиссалом ва саҳобаи киромлар тутган йўлда юриш билан баробардир.\nЎзбекистон мусулмонлари идораси жамоаси Бухоро шаҳар “Файзобод” жоме масжиди имом-хатиби Отабек домла Авезовнинг падари бузрукворлари вафоти муносабати билан марҳумнинг оила аъзолари ва яқинларига чуқур таъзия изҳор этади.\nАллоҳ таоло марҳум отахонни Ўз мағфиратига олсин, имонларини саломат қилсин, жойларини Фирдавс жаннатларидан қилсин!\nҲақ таоло марҳумнинг аҳли оиласи, фарзанду аржумандлари ва яқинларига чиройли сабр бериб, бу мусибатларини яхшиликлар ила тўлдирсин.\nЎзбекистон мусулмонлари идораси жамоаси, уламолари, имом-домлалари ва ўқитувчи-мударрислари номидан Отабек домланинг оила аъзолари, фарзандлари, ёр-биродарлари, яқинларига ҳамдардлик билдирамиз.\n«Мусибат етганда «Албатта, биз Аллоҳникимиз ва албатта, биз Унга қайтувчимиз», деган сабрлиларга хушхабар беринг».\nЖаноза намози бугун, 27 январь куни “Файзобод” масжидида пешин намозидан сўнг ўқилади.


Трамп ўз адвокатини Украинага айғоқчилик учун юборганини тан олди\nпрезиденти Доналд Трамп адвокати Руди Жиулианини айғоқчилик учун Украинага юборганини тан олди. Доналд Трамп аввалига импичмент суриштируви пайтида бу айбловни ... Сиз бундан афсусдамисиз?», — дея сўраган. Ушбу саволга жавобан Трамп: «Йўқ, асло йўқ» деб жавоб берган ва Жиулианининг «жиноятчиликка ...\n«Яраланган шер» яна президент бўлмоқчи\nкучли мунозара аллақачон бошланган. Демократлар амалдаги президент Трампнинг импичментига эриша олмади. Импичментга чап берган Трампнинг ... йўқ. Масалан, Конгресс қуйи палатаси спикери Ненси Пелоси Трампнинг асосий танқидчисига айлангани демократларнинг ютуқларидан бири. ...\nСенатида президент Доналд Трамп импичменти бўйича якуний овоз бериш натижалари эълон қилинди. Унга кўра, 52 нафар сенатор импичментга қарши овоз берган, 48 нафари эса ... сенатор импичментга қарши овоз берган, 48 нафари эса қўлллаган. Трампни ҳокимиятдан маҳрум этиш учун камида 67 сенатор қарши овоз бериши ...\nТрамп Фаластинни арзонгаровга сотиб олмоқчи бўлди (фото)\nҳафта АҚШ президенти Дональд Трамп Фаластин-Исроил зиддиятини бартараф этиш бўйича ўз таклифини эълон қилди. «Аср келишуви» дея муболағали ном билан аталган ташаббусга кўра, ... ушбу ҳудудлар Исроил юрисдикциясида деб тан олиниши лозим. Трамп маъмурияти илгари сурган ташаббус Фаластин томонидан кескин рад этилди. ...\nпрезиденти Доналд Трамп маъмурияти хорижлик аёлларнинг мамлакатга киришини чекламоқчи. Бу тақиқ асосан туғуруқ мақсадида келаётган аёлларга қарши қаратилади. АҚШ ... олиши мумкин. Кўпчилик аёллар шу мақсадда Қўшма Штатларга келмоқда. Трамп «мамлакат хавфсизлиги йўлида» бу ишни амалга ошириш кераклигини айтган. ...\nҲомиладор аёлларга АҚШ визаси берилмаслиги мумкин\nзаҳоти фуқароликни таъминлашни кафолатлайди. Бу ҳолатни Дональд Трамп «очиқчасига кулгули» деб атади. «Ўзгаришлар миллий хавфсизлик масалалари ... чиқишни режалаштиряпти, деб топса, ҳужжат беришни рад этиши мумкин. Трамп маъмуриятига кўра, виза берувчи мутахассислар бундай ниятни аниқлаш ...\nДональд Трамп Бағдоддан пул талаб қилмоқчи\nБағдоддан пул талаб қилади. Бу ҳақда Америка президенти Дональд Трамп Fox News телеканалига берган интервьюсида маълум қилди. Президентнинг ... йўсинда компенсация талаб қилмоқчи экани ҳақидаги саволга жавобан Трамп Ироқ томонидан АҚШда 35 миллион доллар жойлаштирилганини айтди. «Улар ...\nТрамп Эрон билан урушиш нияти йўқлигини билдирди\nпрезиденти Доналд Трамп Эрон билан уруш бошлаш нияти йўқлигини билдирди. Эслатиб ўтамиз, Ироқдаги АҚШ элчихонасига 31 декабрда ҳужум бўлган ва америкаликлар бунда ... 31 декабрда ҳужум бўлган ва америкаликлар бунда Эронни айбламоқда.Трампнинг айтишича, уруш — Эрон учун жуда ёмон иш бўлар эди. Аммо у шу ...\nТрамп «Уйда ёлғиз-2» фильмидаги ролини шараф деб билади\nпрезиденти Дональд Трамп дунёга машҳур «Уйда ёлғиз-2» фильмида ўзи ижро этган омадли миллиардер ролини шараф деб билади. Трампнинг таъкидлашича, ҳатто орадан шунча ... менга аҳамият беришмайди. Лекин кинода мени пайқашади, — дейди Трамп. Президент «Уйда ёлғиз-2»ни яхши фильм деб ҳисоблайди. — Мен ўшанда ...\nТрамп: Мени импичмент безовта қилмаяпти. Улар ақлдан озган\nетакчиси Дональд Трамп «ақлдан озган» демократларнинг импичментидан хавотирланмаяпти. Бу ҳақда АҚШ президенти «Twitter»даги саҳифасида ёзган, дея хабар берган ...\nпрезиденти Дональд Трамп хавфсизликни таъминлаш мақсадида аввалдан маълум қилинмаган ташриф билан Афғонистонга келди. У Афғонистон президенти Ашраф Ғани билан ... куни билан табриклади ва улар билан бирга тушлик қилди. Трампнинг таъкидлашича, АҚШ Афғонистондаги ҳарбий ҳаракатларни тўхтатиб, ...\nТрампга импичмент хавф солмоқда. Бу муаммо билан тўқнашган бошқа АҚШ президентлари\nпрезиденти Доналд Трампга импичмент хавф солмоқда. Импичмент (айрим мансабдор шахсларнинг мансабдан четлатиш ва жавобгарликка тортиш жараёни) АҚШнинг собиқ вице-президенти ... тасдиқловчи далилларни нашр қилгандан кейин бошланди. Текширув Трамп ва Украина президенти Владимир Зеленский ўртасида бўлиб ўтган телефон ...\nетакчилари ойликка яшашмайди. Мана, масалан, Оқ уй раҳбари Дональд Трамп ўз маошини тўлалигича ҳайр-эҳсон қилиб юборади. 2018 йили Украина ... давлат етакчилари учун маош унчалик муҳим эмас. Мисол учун Дональд Трамп — Оқ уй раҳбарлари орасида энг муваффақият қозонган кишилардан бири. ...\nГренландия аҳолиси Трамп туфайли ўз келажагидан хавотирда\nхабар берган.Ҳатто Гренландияда айрим мустақиллик тарафдорлари ҳам Трампнинг Гренландиядаги режаларини ҳисобга олиб АҚШнинг консуллиги очилишига ... АҚШнинг консуллиги очилишига шубҳа билан қарашмоқда.— Мени кўпроқ Трампнинг ўзи хавотирга солмоқда, — дейди Гренландиянинг Сисимиут шаҳрида ...\nТрамп Зеленскийни «Россиянинг янги президенти» деб атади\nпрезиденти Доналд Трамп Украина раҳбари Владимир Зеленскийни «Россиянинг янги президенти» дея атаган. Бу ҳақда Оқ Уй матбуот хизмати хабарида айтилмоқда. Айтишларича, ... журналист Дэниэл Дэйл Twitterда катта эътибор қаратган. Натижада, Трампнинг «қовун туширгани» жамоатчиликнинг муҳокамасига сабаб бўлган. Трамп ...


Абрамов Саудия карантинда ҳам машғулот ўтказганини айтди\nСпорт 13:49 / 09.06.2020 5904\n«ОФК ЖЧ-2022 саралаш ўйинлари қачон ўтказилишини эълон қилди. Энг аввал кейинги босқич йўлланмасини ҳал қилишимиз керак. Саудия билан ўйинимиз жуда иссиқ вақтда ўтиши керак эди ва энди бундай бўлмаслиги ҳақида айтишмоқда. Аммо кузда ҳам, ёзда ҳам бизга қарши ўша йигитлар ўйнайди. Ёзда уларга ҳам осон бўлмасди-ку, тўғрими?\nЁмон томони шундаки, биз узоқ вақт машғулот ўтказмадик. Саудия эса мендаги маълумотларга кўра, карантин вақтида ҳам шароитини қилиб машғулот ўтказган. Йўқ, мен олдиндан баҳона тайёрлаб қўймаяпман. Биз ҳам қараб турмаймиз, тайёргарлик кўрамиз», деган Вадим Абрамов.\nМаълумот учун, Ўзбекистон ЖЧ-2022 саралашининг «D» гуруҳидан ўрин олган ва ҳозирча 5 ўйиндан сўнг 9 очко тўплаган ҳолда гуруҳда етакчилик қилмоқда. Иккинчи ўриндаги Саудия Арабистони битта ўйин кам ўтказган ҳолда 8 очко билан иккинчи бўлиб турибди. Саудия 8 октябрь куни ўз майдонида Яманга қарши ўйнайди ва бу ўйиндаги ғалаба орқали гуруҳ етакчисига айланиши мумкин, чунки шу куни Ўзбекистон ўйин ўтказмайди.\nКарантин сабаб қолдирилган ўйинларни Ўзбекистон 13 октябрь (Яман билан меҳмонда), 12 ноябрь (Сингапур билан уйда) ва 17 ноябрь куни (Саудия билан меҳмонда) ўтказади. Гуруҳ етакчилари Саудия ва Ўзбекистоннинг Тошкентда ўтган биринчи давра ўйинида саудияликлар 3:2 ҳисобида ғалаба қозонган.\nЖЧ-2022 Осиё саралашининг иккинчи раундидан ҳал қилувчи босқичга 8та гуруҳнинг ғолиблари ва 4та энг яхши кўрсаткич қайд этган 2-ўриндаги жамоалар йўл олади.


Есемурат Каньязов адлия вазири ўринбосари бўлди – Газета.uz\nТошкент давлат юридик университети ректори Есемурат Каньязов адлия вазири ўринбосари этиб тайинланди.\nLotinchada 2 май 2017, 15:26 Сиёсат\nЎзбекистон Президентининг 28 апрелдаги қарори билан Есемурат Каньязов адлия вазири ўринбосари — Тошкент давлат юридик университети ректори этиб тайинланди. Бу ҳақда «Газета.uz"га ОТМдан хабар қилинди.\nАввал хабар қилганимиздек, давлат раҳбарининг «Тошкент давлат юридик университетида кадрлар тайёрлаш тизимини тубдан такомиллаштириш ва самарадорлигини ошириш чора-тадбирлари тўғрисида"ги қарорига биноан Адлия вазирлиги тузилмасида адлия вазири ўринбосари — ТДЮУ ректори лавозими жорий этилган эди.\nЕсемурат Каньязов (1971 йилда туғилган, Москва давлат автомобиль-йўл институти (1993) ва Қорақалпоғистон давлат университети (1999) битирувчиси) — 2013 йилдан буён ТДЮУ ректори ҳисобланади. Аввал у адлия вазирининг биринчи ўринбосари (2011—2013 йилларда) ва вазир ўринбосари (2005−2011) лавозимларида фаолият олиб борган. Адлия вазирлиги тизимида 1996 йилдан буён меҳнат қилади.


ҲАСАНБОЙ — ОЛИМПИЯ ЧЕМПИОНИ! - Ўзбекистон овози газетаси\nИқтидорли боксчимиз Ҳасанбой Дўсматов (49 кг) XXXI ёзги Олимпия ўйинларида олтин медалга сазовор бўлди!\nОлимпия чемпиони бўлиш — юксак шараф! Бундай бахтга эришиш спортчидан машаққатли меҳнат, кучли ирода ва юксак маҳорат талаб этади.\nРио-де-Жанейро олимпиадаси. Бокс.\n1/8 финал. Ҳасанбой Дўсматов (Ўзбекистон) — Хоселито Веласкес (Мексика) — 3:0\n1/4 финал. Биржан Жакипов (Қозоғистон) — Ҳасанбой Дўсматов (Ўзбекистон) — 0:3.\n1/2 финал. Ҳасанбой Дўсматов (Ўзбекистон) — Нико Хернандес (АҚШ) — 3:0.\nФИНАЛ. Ҳасанбой Дўсматов (Ўзбекистон) — Юберхен Матинес (Колумбия) — 3:0.\nРио-де-Жанейро олимпиадаси. Юнон-рум кураши. 59 кг\n1/8 финал. Элмурод Тасмурадов (Ўзбекистон) – Кристан Фрис (Сербия) – 7:2\n1/4 финал. Юн Вон Чхол (КХДР) – Элмурод Тасмурадов (Ўзбекистон) – 0:9\n1/2 финал. Исмоил Борреро (Куба) – Элмурод Тасмурадов (Ўзбекистон) – 6:2\nБронза медали учун. Элмурод Тасмурадов (Ўзбекистон) – Арсен Ералиев (Қирғизистон) – 13:8.\nБу ғалабани миллионлаб ҳамюртларимиз ҳаяжон ва ишонч билан кутди. Рио-де-Жанейро рингларида баҳсларни муваффақиятли бошлаган ҳамюртимиз Ҳасанбой Дўсматов (49 кг) дастлаб мексикалик Хоселито Веласкес, қозоғистонлик Биржан Жакиповни енгди. Мустаҳкам ҳимоя, кучли техника, аниқ ва тезкор зарбага эга боксчимиз ярим финалда америкалик Нико Хернандесни мағлубиятга учратиб, финалга йўлланма олганди.\n14 август оқшоми. Вазни 49 килограммгача бўлган боксчилар финал учрашуви. Унда ҳамюртимиз Ҳасанбой Дўсматов колумбиялик Юберхен Мартинесга қарши рингга кўтарилди.\nҲал қилувчи жангда катта маҳорат кўрсатган Ҳасанбой рақибига ҳеч қандай имконият қолдирмади. Рио-де-Жанейро олимпиадаси шоҳсупасига кўтарилган ўзбек ўғлони шарафига Ватанимиз байроғи кўтарилиб, давлатимиз мадҳияси янгради.\nИқтидорли боксчимиз ғалабасига ишонгандик. Бугун у халқимиз ишончини оқлади, мамлакатимиз мустақиллигининг йигирма беш йиллик тўйига муносиб совға туҳфа этди.\nҲасанбой Булоқбоши туманининг Дўлан маҳалласида 1993 йил 26 июнда дунёга келган. У бокс бўйича илк сабоқларни мураббий Алимардон Зуфаровдан олган.\nБутунжаҳон универсиадаси ғолиби ва Осиё чемпиони Ҳасанбой Дўсматовнинг финал жангини ойнаи жаҳон орқали кузатиш, унинг оиласи қувончига шерик бўлиш учун нафақат дўланликлар, балки кенг жамоатчилик ва кўплаб таниқли спортчилар ҳам боксчимиз хонадонига ташриф буюрди.\n— 2000 йили Сидней олимпиадаси ўтказилганда етти ёшли болакай эдим, — дейди Рио-де-Жанейро олимпиадаси чемпиони Ҳасанбой Дўсматов. — Ҳамон ёдимда, ўшанда ҳамюртимиз Муҳаммадқодир ака Абдуллаев бокс бўйича барча рақибларини енгиб, чемпион бўлганини оиламиз даврасида кўрганман. Шунда бир кун келиб, мен ҳам Олимпия чемпиони бўламан, дея ният қилганман. Ниятларим ижобат бўлганидан жуда ҳам бахтиёрман.\nВатанимиз байроғини Рио-де-Жанейро олимпиадасида баланд кўтарганимдан беҳад хурсандман. Биз, ёшлар, озод ва обод юртда туғилиб вояга етганлигимиздан ва Ўзбекистон номидан халқаро майдонга чиқаётганимиздан доимо фахрланамиз. Президентимизнинг биз ёшларга қарата «Маррани доимо баланд олинг. Зеро, Ўзбекистон ёшлари ҳеч кимдан кам эмас, ҳеч қачон кам бўлмайди!» деган сўзлари қалбимизга муҳрланган. Ушбу даъват мени ҳам доимо янги-янги марралар сари чорлайди. Олимпия ўйинларидаги олтин медалимни барчамиз учун энг улуғ, энг азиз байрам — Ватанимиз мустақиллигининг 25 йиллигига бағишлайман.\nҲасанбой Дўсматовнинг бу олтин медали мамлакатимиз истиқлолга эришганидан буён ёзги Олимпия ўйинларида қўлга киритилган еттинчи олтин медалдир. Илк олтин медаль ҳам айнан бокс баҳсларида қўлга киритилган эди. 2000 йил Сиднейда бўлиб ўтган ёзги Олимпия ўйинларида боксчимиз Муҳаммадқодир Абдуллаев ғалаба қозониб, ўзбек бокс мактаби шуҳратини дунёга ёйган эди...\nРиода яна бир иқтидорли спортчимиз Рустам Тўлаганов (91 кг)нинг ярим финалга йўлланма олганлигини хабар қилгандик. У финал йўлланмаси учун кечган баҳсда 2015 йилги Европа ва жаҳон чемпиони, россиялик Евгений Тишченкога очколар ҳисобида кичик фарқ билан имкониятни бой бериб, бронза медали билан чекланди.\nАйни пайтда Рио-де-Жанейро олимпиадасида умумжамоа ҳисобида Ўзбекистон боксчилари битта олтин ва битта бронза медалини қўлга киритган ҳолда пешқадамлик қиляпти. Аммо бу ҳали ҳаммаси эмас. Олдинда ҳамюртларимиз иштирокидаги қатор муҳим жанглар турибди. Жумладан, тўрт нафар боксчимиз Мурод Аҳмадалиев, Фазлиддин Ғойибназаров, Бектемир Мелиқўзиев ва Баҳодир Жалолов чорак финалда рингга кўтарилишса, Шаҳрам Ғиёсов эса кеча финал йўлланмаси учун марокашлик боксчига қарши баҳс юритди.\nШунингдек, 14 август куни юнон-рум кураши усталари медаллар учун беллашувларни бошлашди. Дастлабки кунги баҳсларда жаҳон чемпионати совриндори ва уч карра Осиё чемпиони Элмурод Тасмуродов (59 кг) ўз маҳоратини намойиш этиб, мутахассислар ишончини оқлади.\nҲамюртимиз дастлаб саралаш учрашувларида Сербия ва КХДР полвонларини катта устунлик билан енгди ва ярим финалга йўлланма олди. Финал йўлланмаси учун жаҳон чемпиони кубалик Исмоил Боррерога қарши гиламга тушди. Афсуски, тенгма-тенг кечган беллашувда Элмуроддан омад бироз юз ўгирди. Бронза медали учун ўтган учрашувда полвонимиз қирғизистонлик Арсен Ералиевни катта устунлик билан мағлубиятга учратди ва шоҳсупанинг фахрли учинчи поғонасидан жой олди.\nКеча юнон-рум кураши бўйича полвонларимиз Рустам Ассакалов (85 кг) ҳамда Мўминжон Абдуллаев (130 кг)лар гиламга тушди. Шунингдек, мамлакатимиз спортчилари — оғир атлетика бўйича Иван Ефремов, Руслан Нурудинов, байдаркачилар Ольга Умаралиева, Алексей Мочалов, каноэчи Герасим Кочнев, енгил атлетикачилар Нигина Шарипова, Руслан Қурбонов, Наталья Асановалар медаллар учун баҳсларга киришдилар.\nЭслатиб ўтамиз, ҳозирча Ўзбекистон спортчилари умумжамоа ҳисобида битта олтин ва тўртта бронза медали жамғарган ҳолда 206 мамлакат вакиллари ўртасида 39-поғонани банд этиб турибди.


ҲАЖНИНГ НОЗИК СИРЛАРИ – КУН УЗ\nГлавная / Жамият / ҲАЖНИНГ НОЗИК СИРЛАРИ\nanvarj63 16.12.2019\tЖамият Comments Off on ҲАЖНИНГ НОЗИК СИРЛАРИ 31 Показы\nАллоҳ таолога етишиш, розилигини топиш учун бутунлай Унинг Ўзини кўзлаган ҳолда ажраб чиқиш керак бўлади. Шунинг учун ҳам қадимги роҳиблар Аллоҳ таолога етишиш мақсадида ҳамма нарсадан ажралиб, тоғларга чиқиб кетишар эди.\nИсломда роҳиблик йўқ. Аммо, таққослаш учун айтадиган бўлсак, Ислом умматининг роҳиблиги ҳаждир. Ҳаж ибодатини адо этмоқчи бўлган банда барча шаҳват-лаззатлардан, алоқа ва машғулотлардан, ҳатто одатдаги кийимларидан ҳам ажралиб чиқади. Ҳаж ибодатини адо этмоқчи бўлган ҳар бир кишининг иложи борича қуйидаги нозик сирлардан хабардор бўлгани мақсадга мувофиқдир.\n1. Ҳажга керак бўладиган нарсаларни жамлаганда охиратга керак бўладиган нарсаларни эсига олсин.\n2. Эҳромга кираётганда, оддий кийимларини ечаётганда кафанни ва Роббига бу дунё кийимларидан бошқача кийим билан рўбарў бўлишини эсга олсин.\n3. «Лаббайка»ни айтишни бошлаганида Аллоҳ таолонинг чақириғига жавоб бераётганини эсга олсин ва қабулни орзу қилиб, қабул бўлмай қолишдан қўрқсин.\n4. Ҳарамга етганда уқубатдан омон қолишни орзу қилсин ва яқинлардан бўлмай қолишдан қўрқсин. Аммо бунда умидворлик ғолиб бўлсин.\n5. Байтуллоҳни кўрганида қалбида унинг улуғворлигини ҳозир қилсин ва Аллоҳ таолога Ўзининг меҳмонлари мартабасига эриштиргани учун шукр қилсин ҳамда Байтуллоҳни тавоф қилиш улуғворлигини ҳис қилсин.\n6. Ҳажарул-асвадни истилом қилган (уни қўли билан ушлаган ёки ишора қилган) пайтида Аллоҳ таолога итоатга байъат қилганига эътиқод қилсин ва бу байъатга вафо этишга азму қарор қилсин.\n8. Сафо ва Марва орасида саъй қилаётган пайтида уларни «тарозининг икки палласи» деб ўйласин. Уларнинг орасида бориб-келишини «қиёматнинг аросати» деб ўйласин.\n9. Арафотда турганида, одамларнинг издиҳомини кўрганида, овозларининг кўтарилишини эшитганида, тилларнинг турли-туманлигини билганида қиёмат мавқифини, унда халойиқнинг жамланишини ва шафоат сўрашларини эсга олсин.\n11. Қурбонлик сўйиш пайтида бу ишнинг Аллоҳ таолога қурбат ҳосил қилишнинг энг муҳим турларидан бири эканини, қурбонликнинг ҳар бир бўлаги эвазига қурбонлик қилувчи жасадининг бир бўлаги дўзахдан халос бўлишини эсласин.\nПред. Депутат прокуратурадан Фарғона вилояти ҳокими билан боғлиқ воқеага ҳуқуқий баҳо беришни сўради\nСледующая ҲАЖ САФАРИГА ЧИҚУВЧИГА ТАВСИЯЛАР\nСАНАТОРИЙ ГОЛУБОЙ ИССЫК-КУЛЬ – ОТДЫХ ДЛЯ ДУШИ


Ўзбекистон Президенти Шавкат Мирзиёевнинг “тинч инқилоби” - Халқ сўзи\n09:41 05 Декабрь 2018 Сиёсат\nДарҳақиқат, Президентимиз Шавкат Мирзиёев томонидан олиб борилаётган прагматик ташқи сиёсат замирида барча давлатлар билан ҳамкорликни кенгайтириш ва чуқурлаштириш, турли масалалар юзасидан оқилона муросага эришиш, барқарор тараққиёт учун кенг кўламли шароитлар яратиш мақсади мужассам. Энг асосийси, янгиланишлар мамлакат тараққиёти, одамлар бахту иқболи йўлида амалга оширилмоқда. Испаниянинг машҳур “Diario arbat” нашрида чоп қилинган мақола ҳам юртимизда кейинги икки йил мобайнида олиб борилган ислоҳотларга бағишланди. Мақола муаллифи — Фернандо Мануэль Морагон Месегер. У геосиёсат, тарих ва география соҳасидаги таниқли экспертлардан биридир. Қуйида ана шу мақола эътиборингизга ҳавола этилмоқда.\nПрезидент Шавкат Мирзиёев раҳбарлигида бугунги Ўзбекистон туб ислоҳотлар йўлидан кетмоқда. “Тинч инқилоб” сиёсатига амал қилиб, аниқ бир мақсад йўлида олға интиляпти. Бинобарин, мамлакатда белгилаб олинган вазифаларга эришиш учун изчил ва қатъият билан кенг кўламли ислоҳотлар рўёбга чиқарилаётир. Бунда кўҳна қадриятлар ва юрт тарихи ҳам сақлаб қолиниб, асраб-авайланмоқда.\n2016 йил 4 декабрь куни ўтказилган сайлов якунларига кўра, Шавкат Мирзиёев Ўзбекистон Республикаси Президенти бўлди. Орадан ўн кун ўтиб, яъни 14 декабрда эса қасамёд қабул қилди. Шу вақтдан бошлаб, давлат раҳбари барча соҳада мисли кўрилмаган қатор ўзгаришларни бошлади. Булар Ўзбекистонни ташқи дунёга очгани ҳолда тараққиёт учун янги туртки берди.\nМинтақавий ва халқаро алоқаларнинг илиқлашуви, айниқса, қўшни Тожикистон билан савдо-иқтисодий ҳамкорликнинг қайта тикланиши янги раҳбарият томонидан илгари сурилган ислоҳотларга энг яхши мисол бўлса ажаб эмас. Маълумки, Тожикистон ва Ўзбекистон ўртасидаги муносабатларни, асосан, Роғун ГЭС қурилиши лойиҳаси билан боғлиқ можаро сабабли дўстона, деб аташ мушкул эди.\nШавкат Мирзиёев эса Тожикистон билан алоқаларни яхшилаш ва мустаҳкамлаш йўлидан борди. 2018 йилнинг 17 август куни Тожикистон Президенти 20 йил ичида биринчи марта Ўзбекистонга давлат ташрифи билан борди. Сафар доирасида қатор битимлар имзоланди ва узоқ йиллар давомида муаммо бўлиб келган Роғун ГЭСга доир оғриқли масала ҳал этилди.\nБундан ташқари, бошқа қўшни давлатлар билан ҳам мустаҳкам ҳамкорликка эришиш учун саъй-ҳаракатлар олиб борилди. Айниқса, Ўзбекистон Афғонистондаги нотинчликка барҳам бериш мақсадида барчани бир эзгу ғоя атрофида бирлаштирди. Марказий Осиё минтақасида тинчлик ва осойишталик ҳукм суриши учун Ўзбекистон бор куч-ғайратини ишга соляпти.\nҲамкорлик бўйича фаоллашув нафақат қўшни давлатлар, балки узоқ хориж мамлакатлари билан ҳам кузатилмоқда: АҚШ билан 4,8, Россия билан 27,1, Франция билан эса 5 миллиард долларлик икки томонлама келишувлар имзоланди.\nРоссия ва Ўзбекистон ўртасидаги савдо-иқтисодий алоқаларнинг жадал равнақи эътиборга лойиқ. Ўзбекистонда биринчи АЭС қурилиши, ҳаво бўшлиғидан ўзаро фойдаланиш тўғрисидаги битим, ҳарбий-техник алоқаларни ривожлантиришга оид шартнома — ўтмишда булар, ҳатто тасаввурга ҳам сиғмасди. Шавкат Мирзиёев донолик билан нафақат ўз қўшнилари, балки айни пайтда ўзаро манфаатлар тўқнашуви даврини бошидан кечираётган АҚШ, Россия ва Хитой каби етакчилар билан ҳамбарқарор ташқи сиёсат юритмоқда.\nЎзбекистон янги раҳбарият бошчилигида инсон ҳуқуқларини ҳимоялаш ва унга риоя этишга қаратилган ислоҳотлар соҳасида сезиларли юксалишга эришди. Зеро, мамлакатда бунга давлат сиёсати ва халқаро шериклар билан ўзаро алоқаларнинг устувор йўналишларидан бири сифатида қараляпти. Ўзбекистонда пахта йиғим-теримида болалар ва мажбурий меҳнат амалиётига бутунлай барҳам берилди. Умуман олганда, жамиятдаги ижтимоий муҳит ижобий хусусият касб этаётир: фуқаролар ўзларини янада эркин ҳис қилишмоқда ва ўз фикрини айтиш, ариза ёки шикоят беришдан қўрқмаяптилар.\nРаҳбарият иқтисодий ўсишнинг муҳим эканлигини чуқур англаган ҳолда хориж инвестицияларини жалб этиш учун ўз бозорини ташқи бизнесга очиб беришга алоҳида эътибор қаратмоқда. Бунда учта асосий йўналиш: автомобиль ва темир йўллар, аэропортлар, электростанциялар инфратузилмалари, замонавий технологияларни харид қилиш, малакали кадрлар тайёрлашга устуворлик берилмоқда.\nШу билан бирга, Ўзбекистонда иқтисодиётни либераллаштириш бўйича аниқ чора-тадбирлар белгиланди. Улар давлат хизматлари барча даражада модернизация қилинишини таъминлаши керак. Булар коррупцияга қарши курашиш ва турли масалаларни идора қилишда давлат хизматлари самарадорлигига кўп жиҳатдан эришишни англатади.\nСобиқ иттифоқ давридан мерос бўлиб қолган мавжуд муаммоларни йўқ қилиш учун қатор янги қонунлар қабул қилинди. Маҳаллий органлар фаолиятини модернизациялашда фуқаролар иштироки ва фикрларига масъулият билан ёндашилмоқда, мазкур соҳадаги у ёки бу муаммони ҳал қилишда мурожаат ва шикоятлар сони инобатга олинаётир. Бошқача айтганда, халқнинг ўзи давлат раҳбари томонидан илгари сурилган “Халқ давлат идораларига эмас, давлат идоралари халқимизга хизмат қилиши керак” тамойили асосида раҳбариятга баҳо қўймоқда.\nИспания Ўзбекистоннинг турли тармоқлари, айниқса, иқтисодиёт секторини модернизация қилишга катта ҳисса қўшиши мумкин. Масалан, мамлакатимизнинг қишлоқ хўжалиги, энергетика, кимё саноати, молия, туризм, тўқимачилик саноати, соғлиқни сақлаш, рақамли технологиялар ва инфратузилмалар бўйича бой тажрибаси Ўзбекистон учун жуда асқатиши, шубҳасиз.\nЎзбекистоннинг Испанияга бўлган қизиқиши ҳам тобора ортиб бораётир. Ўзбекистон ташқи ишлар вазири бошчилигидаги катта делегациянинг 2017 йил ноябрь ойидаги ташрифи ана шундан далолат. Унинг доирасида қатор муҳим келишувларга имзо чекилди. Қолаверса, Ўзбекистон Республикасининг Мадриддаги Фавқулодда ва мухтор элчиси тайинланди.\nЎзбекистонда Шавкат Мирзиёев раҳбарлигида амалга оширилаётган ислоҳотлар ўзбек халқига ёрқин келажак, мамлакатнинг жадал тараққиёти ва фаровонлиги ошиши йўлида улкан умидлар бахш этмоқда.


Рамзан Қодиров насронийларни Пасха билан табриклади\n14:00 21 Феврал 2020\n15:02 28.04.2019 Ҳавола олиш\nРамзан Қодиров православ насронийларни Пасха билан табриклар экан, Чеченистонда турли дин вакиллари дўстона яшаётганини қайд этди.\nТОШКЕНТ, 28 апр - Sputnik. Чеченистон раҳбари Рамзан Қодиров православ христианларни Пасха байрами билан табриклади, деб хабар қилмоқда РИА Новости.\n“Бугун православ насронийлар энг катта диний байрамлардан бирини нишонламоқда... Ушбу кун мен барча православларни чин юракдан Пасха байрами билан табриклайман! Уларга мусаффо осмон, оилавий бахт ва барча эзгу ишларида муваффақият тилайман”, - деб ёзди Қодиров ўзининг Telegram-каналида.\nҚодиров айтишига қараганда, Чеченистонда қадим замонлардан буён турли миллат ва дин вакиллари тинч ва осойишта ҳаёт кечирмоқда. Насронийлар учун барча эркинликлар ва шароитлар яратилган. Республикада катта ва кичик черковлар ва ибодатхоналар муваффақиятли фаолият юритмоқда.\nҚодиров: АҚШ нафақат мендан, балки отларимдан ҳам нафратланади\n“Биз, миллатлар ва динлар аро тинчликни ва ҳамжиҳатликни сақлаш учун қўлимиздан келган барча ишларни қилмоқдамиз. Қабул қилинган чоралар Чеченистонда мусулмонлар ва насронийлар орасида дўстона ва ака-укачилик муносабатларини сақлаб қолишга ва ривожлантиришга имкон бермоқда”, - деб қўшимча қилди Республика раҳбари.\nЭслатиб ўтамиз, Чеченистонда 1,5 миллионга яқин аҳоли яшайди. Уларнинг 95 % чечен миллатига мансуб, 2 % - руслар. Қолган миллатлар орасида кумиклар (1%) аварлар (0,4%) ва ногайлар (0,3%) бор. Бугунги кунда Чеченистонга 10га яқин черковлар ва ибодатхоналар фаолият юритмоқда. Ушбу черковларнинг аксарияти Чеченистон ҳукумати кўмагида барпо этилган ёки қайта тикланган.


Ўзбекистонда Мирзиёев топшириғига кўра 45 кунда қирғизларнинг Манас қишлоғи қайта қурилди (видео)\nЎзбекистон президенти Шавкат Мирзиёев топшириғига кўра Дўстлик туманидаги Манас қишлоғи 45 кун ичида бутунлай қиёфасини ўзгартирди. Президент матбуот хизмати қишлоқнинг таъмирлашдан аввалги ва кейинги аҳволи акс этган видеони эълон қилди.\n2018 йилнинг февралида нураган бинолари ва сув остида қолган йўллари билан қишлоқ ташландиқ аҳволда эди.\n«Фуқароларимиз шу каби шароитларда яшашлари биз учун оғриқлидир. Мен Манас мисолида бизнинг олдимизда қандай мақсадлар турганини кўрсатмоқчиман. Оғир ва мураккаб бўлади… Агар биз энг мураккаб қишлоқдан ишни бошламас эканмиз одамлар бизга ишонишмайди. Ҳеч қачон ишонишмайди», - деган эди икки ой муқаддам Мирзиёев.\nШундан сўнг қишлоқдаги уй ва бинолар бульдозерлар билан бузила бошланди, уларнинг ўрнида икки қаватли кўп хонадонли уйлар қурилди. Манасда замонавий болалар боғчаси, поликлиника, спорт майдончаси қурилди ҳамда жун ва терини қайта ишловчи корхона қурилди.\n«Мен “Обод қишлоқ” дастурини бекорга Манасдан бошламадим. Чунки бу ерда оқибатли одамлар яшайди, аҳолиси меҳнатсевар», - деди Ўзбекистон президенти.\n30 март куни Шавкат Мирзиёев қайта қурилган қишлоққа ташриф буюрди. У агросаноат комплекси ва озиқ-овқат кластери, туя сути билан даволаш йўлга қўйилган клиникага алоҳида эътибор қаратди.\nМатбуот хизмати маълумотига кўра, туман марказидан узоқда бўлган Манас қишлоғи ўтган асрнинг 60 йилларида қад ростлаган. Бугунги кунда қишлоқда 6,5 мингдан ортиқ киши истиқомат қилади. ОАВнинг ёзишича, қишлоқда асосан этник қирғизлар яшайди.


Бухгалтерлар ва аудиторлар миллий уюшмасида бухгалтерия ҳисоби, аудит ва молиявий менежмент бўйича 12 нафар мутахассисга Британия сертификатланган молия менежерлари институтининг (BICFM) «Профессионал молиявий менежер» сертификатлари топширилди.\nБритания сертификатланган молия менежерлари институти – молия ва бошқарув соҳасидаги мутахассисларнинг профессионал ташкилоти Сертификатланган бухгалтерлар институти ва Тижорат институтининг ташаббуси билан тузилган бўлиб, Европа бухгалтерлар уюшмаси (EMAA), Халқаро бухгалтерия таълими ва тадқиқотлари уюшмаси (IAAER), Дипломли бухгалтерлар жамоат уюшмаси (CPAA), Европа бухгалтерлар федерацияси (EFoB), Халқаро бухгалтерлар федерацияси (FoB) сингари ва бошқа нуфузли ташкилотлар томонидан эътироф этилган. BICFM дунёнинг 70 мамлакатида, шу жумладан Ўзбекистонда молиявий менежмент соҳаси профессионалларига сертификатлаштириш ва аъзоликни таклиф этади. Унинг сертификатлаштириш ва ўқитиш дастурлари Европа мутахассисларининг илғор тажрибаси асосида ишлаб чиқилган.\nБугунги кунгача «Профессионал молиявий менежер» сертификатлари ўзбекистонлик 22 нафар мутахассисга берилган. Шуниси ибратлики, «Профессионал молиявий менежер» унвонини олиш мақсадида имтиҳонларни топширишда САР/CIPA даражасидаги сертификатларни олиш учун имтиҳон якунлари ҳисобга олинади.\nЎзБАМУдаги учрашувда ушбу сертификатларни CIPA сертификатлари эгалари – Е.В.Левашчева, Ш.М.Назаров, У.З.Раҳматов, У.Т.Файзиева, У.Р.Шокаримовалар; «Молиявий ҳисоб-2» ва «Молиявий менежмент» фанлари бўйича имтиҳонларни топширган САР сертификатлари эгалари – Л.С.Асанов, Э.А.Беглова, Ф.В.Бердиев, Н.Б.Казакова, Б.Х.Мирзаев, О.Ю.Фоменко, Е.С.Цай олишди.\n«Сертификатланган молиявий менежер» иккинчи даражали сертификатини олиш учун «Профессионал молиявий менежер» сертификати эгалари «Инвестицияларни бошқариш» фани бўйича имтиҳон топширишлари лозим.


Ҳиндистондаги сайловларда диний шиорлардан фойдаланиш тақиқланди\n12:51 / 03.01.2017\nҲиндистон олий суди душанба куни сиёсатчилар ўз сайлов олди кампаниялари давомида динга оид масалалардан фойдаланишлари тақиқланиши тўғрисида қарор чиқарди. NDTV телеканалида хабар берилишича, бундай қарор мамлакатнинг бир қатор штатлари қонуний мажлисларининг сайловлари арафасида чиқарилди, чунки одатда уларда номзодлар диний шиорларни фаол қўллашади.\n"Сиёсатчиларнинг ҳеч бири тоифа, эътиқод ёки диндан фойдаланиб, овоз тўплашга эриша олмайди, - деди Олий суд раиси Тиратх Сингх Тхакур. - Сайлов жараёни - бу дунёвий жараён. Давлат ва динни аралаштириш конституцияга зиддир".\n"Инсон ва Худо ўртасидаги муносабатлар - бу ҳар кимнинг шахсий танлови", - деди Олий суд раиси.\nҲиндистоннинг аксарият аҳолиси, тахминан 80 фоизи индуизмга эътиқод қилади. Индуизм диний аъаналарнинг мураккаб уйғунлашувини ўзида акс эттирган бўлиб, унга кўра, жамият тоифаларга бўлинади. Бундан ташқари, мамлакатда мусулмонлар, насронийлар, сикхлар, жайнлар, буддистлар ва бошқа дин вакиллари истиқомат қилади.\nҲиндистон конституциясига кўра, миллати, дини ёки тоифасидан қатъи назар, барча фуқаролар тенг ҳуқуқли ҳисобланади.


Марҳаматда энди нима гаплар! Муаммолар бартараф этилдими? | Янгиликлар | Андижон вилояти ҳокимлиги расмий портали\nБош саҳифа / Янгиликлар / Марҳаматда энди нима гаплар! Муаммолар бартараф этилдими?\nМарҳаматда энди нима гаплар! Муаммолар бартараф этилдими?\nХабарингиз бор Марҳамат туманида жойлашган “Дукчи Эшон” МФЙ Исломобод кўчасида яшовчи фуқаролар томонидан билдирилган мурожаат, ўзбек интернет сегментларида муҳокамаларга сабаб бўлмоқда.\nУшбу вазиятни ойдинлаштириш мақсадида Андижон вилоят ҳокимлиги Матбуот хизматининг суриштирув ишлари олиб борилди. Ўрганиш жараёнида муҳокамаларга сабаб бўлган маиший газ, электр таъминоти, йўл ва бошқа ижтимоий муаммолар кўриб чиқилди.\nШунингдек, суюлтирилган газ таъминотида истиқомат қилувчи аҳоли хонадонлари сони 206 та бўлиб, ушбу аҳоли хонадонларига “Ўзтрансгаз” АЖ томонидан жами 249 дона маиший газ баллонлари ижара шартнома асосида етказиб берилган.\nМазкур МФЙ ўрамида истиқомат қилувчи суюлтирилган газ таъминотидаги аҳоли хонадонларига туман ҳокимлиги тасдиқлаган режа-график асосида, белгиланган муддатларда суюлтирилган газ етказиб бериб келинмоқда. Жумладан, 2019 йил июль ойида ушбу ҳудуд учун ажратилган суюлтирилган газ ҳажм режаси 2,04 тн (тонна) ташкил қилиб, амалда, 2019 йил 4-15 июль кунлари жами 4,44 тн режага нисбатан 218 % суюлтирилган газ етказиб берилган. 2019 йил август ойида ажратилган суюлтирилган газ ҳажм режаси 2,04 тн бўлсада, амалда 20-30 август кунлари аҳолига жами 5,45 тн режага нисбатан 267 % суюлтирилган газ етказиб берилган.\nМарҳамат тумани “Дукчи Эшон” МФЙ Исломобод кўчасида 84 та суюлтирилган газ таъминотидаги аҳоли хонадонлари истиқомат қилиб барча мавжуд 84 та аҳоли хонадонлари “Ўзтрансгаз” АЖ томонидан маиший газ баллонлари билан таъминланган. 2019 йил 15 июль куни Исломобод кўчасига белгиланган режа-графикларга асосан 1,680 тн, 2019 йил 30 август куни 1,680 тн суюлтирилган газ белгиланган муддатларида етказиб берилгани ҳақида мутасаддилар маълум қилишмоқда.\nЎраганиш жараёнида, ушбу кўчада яшовчи аҳоли учун электр таъминоти узлуксизлигини таъминлаш юзасидан мавжуд камчиликлар “Андижон” ҲЭТК директори бошчилигида ўрганилди. Эскирган таянчларни янгисига алмаштириш, тортилган тармоқларнинг атрофидаги дарахт шохларидан тозалаш ишлари олиб борилди.\nБундан ташқари, “Дукчи Эшон” МФЙ Исломобод кўчаси учун 1 дона қуввати 100 кВа бўлган трансформатор пунктини қуриш ва ўрнатиш ҳамда 20 дона янги темир бетон таянчлар ўрнатиш ишлари бошлаб юборилди.\nУшбу масала бўйича “Дукчи Эшон” МФЙ ҳудудида “Обод туман маркази” давлат дастури доирасида жами 50 та темир бетон таянчлар алмаштирилиб 1,4 км СИП кабел тармоқлари тортилган, дастурга асосан 3-чорак давомида 70 та таянчлар ва 1,8 км янги тармоқ тортиш ва битта трансформатор ўрнатиш режаштирилгани маълум бўлди.\n“Дукчи Эшон” МФЙ ҳудудида ўрганишни давом эттирар эканмиз, “Обод туман маркази” дастури доирасига айнан бу ҳудуд киритилгани ва ўз навбатида белгиланган режа асосида ишлар амалга оширилаётганига гувоҳ бўлдик. Дастур доирасида жами 300 млн. сўм ҳисобидан 3,2 км ичимлик суви тармоғи тортиш режалаштирилган бўлиб, ҳозирда тўлиқ режалаштирилган ичимлик сув тармоғи тортилиб, ичимлик сув билан таъминланганлиги ҳамда ичимлик сув билан боғлиқ масалалардаги камчиликлар бартараф этилаётгани ўз тасдиғини топди.\nЙўл масаласида “Дукчи Эшон” МФЙ ҳудудида жами 8,5 км узунликда йўллар мавжуд бўлиб, “Обод туман маркази” дастури асосида 2,4 км қисмида асфальтлаш ишлари амалга оширилган, қолган 6,1 км қисмини 0,5 км дастур асосида 5,6 км туман ҳокимлиги, туман йўллардан фойдаланиш УК ва аҳоли хамкорлигида тупроқ қатламидан шағал қатламига ўтказилган, аҳоли билан учрашув жараёнида фуқароларга 2020 йилда дастурга киритилиб асфальтлаш ишлари амалга оширилиши тушунтирилди.\nМаълумот учун 2018 йилда Исломобод кўчасининг 500 метр кисми Марҳамат ТЙФУ корхонаси томонидан шағалланиб 25465,085 минг сўм маблағ сарфлангани, 2019 йилда корхона тассаруфидаги 4Н-1130 «Марҳамат-Бозорбоши» автомобил йулининг 1300 метр кисми Жомъе кўчасидан ўтганлиги сабабли жорий таъмирлаш ҳисобидан тўлиқ асфальтланиб фойдаланишга топширилган. Қолаверса, 2018-2019 йиллар давомида Дукчи Эшон МФЙ ҳудудидаги ички хўжалик кўчалари Марҳамат туман ҳокимлиги томонидан ҳашар йўли билан, аҳолининг ўз маблағлари ҳисобидан шағал тўкилиб ётқизилган. Бу ишларга корхонанинг машина-механизмлари жалб этилган. Шунингдек, “Дукчи Эшон” МФЙ ҳудудидаги бошқа кўчаларни асфальтлаш босқичма-босқич манзилли рўйхат асосида келгуси йилларда бажарилиши режалаштирилган.\nБилдирилган муаммолар ўринли албатта, аммо цензурага йўл қўйилган ҳоллар хам йўқ деб бўлмайди. Мақолада ёзилишича, “...ушбу кўчага ичимлик суви тармоғининг асосий қисми давлат томонидан тортилган бўлсада, кўчанинг ярмига маҳалла аҳли ўзи ҳаракат қилган. Қолаверса, ичимлик суви узлуксиз бўлмаса ҳам МИБ ходими “сув пули”ни бетўхтов йиғиб бормоқда”! деб кўрсатилган. Шу ўринда айтиш жоизки, Марҳамат туманида аҳолини тоза ичимлик суви билан таъминлаш борасида охирги йилларда кенг қамровли ишлар олиб борилмоқда, ҳусусан, 2017 йилда 1,2 млрд. сўм маблағ ҳисобига 10 км тармоқ қуриш ишлари амалга оширилган бўлса, 2018 йилда 12 млрд.сўм маблағ ажратилиб, 86 км сув тармоғи ва 11 та сув қудуғи қурилиб фойдаланишга топширилган. Жорий йилнинг ўзида бажарилаётган ишлар таҳлил қилинса, барча манбаалар ҳисобидан 77 млрд. 875 млн.сўм (2018 йилга нисбатан 6,5 баробар ортиқ) маблағ ажратилиб, 136 км сув тармоғи, 9 та ер ости сув қудуғи, 5 та сув олиш иншооти ҳамда 10 та сув сақлаш резервуарини қуриш ва таъмирлаш ишлари амалга оширилмоқда. Шу кунга қадар 94 км масофага тармоқ тортиш ишлари амалга оширилди. 6 та янги қудуқ ишга туширилиб, 4 та сув сақлаш иншоотида таъмирлаш ишлари бажарилди. Амалга оширилган ишлар натижасида туман аҳолисининг сув таъминоти даражаси сезиларли даража ортиб бормоқда, жумладан, 2017 йилда таъминот даражаси 52,6 фоизни ташкил этган бўлса, 2018 йилда 55,1 фоиз, 2019 йилда 77,5 фоиздан иборат бўлган. (2019 йилда таъминот даражаси 2018 йилга нибатан 22,4 фоизга ортган). Ушбу кўрсаткични жорий йил якунига қадар 89 фоизга кўтариш кўзда тутилган.\nЖорий йилда, туманнинг “Дукчи Эшон” МФЙ Исломобод кўчасида ҳам қурилиш ташкилоти томонидан 1,3 км. масофада ичимлик суви тармоғи тортилиб, маҳалла аҳолиси 100 фоиз тоза ичимлик суви билан таъминланди. Айни пайтда ҳудудда 24 соат мобайнида, яъни кечаю-кундуз ичимлик сув таъминоти мавжуд.\nДукчи Эшон МФЙ раиси Абдумухтор Давлатовнинг маълум қилишича, ҳар бир кўчада 24 соат мобайнида ичимлик суви оқиб турибди. Шу йилнинг май, июнь, июль ойларида янги қувур тортиш ишлари олиб борилиши муносабати билан айрим кунларда ичимлик сувини маълум соатларга тўхтатиб туришга тўғри келган. Бу ҳақида “Тараққиёт” телеканали орқали эълон берилибгина қолмасдан, ҳар бир кўчага огоҳлантириш хатлари тарқатилган.\nИсломобод кўчасида истиқомат қилувчи фуқароларнинг маълум қилишларича, уларнинг тоза ичимлик суви борасида эътирозлари йўқлиги, бироқ, томорқадаги экинларни суғоришда муаммолар мавжудлиги сабаб “Кун.Уз” муҳбирига ариқда оқувчи оқар сувга эҳтиёжи борлигини маълум қилганлигини баён қилдилар.\nШу билан бир қаторда, “Кун.уз” мухбири томонидан, “ичимлик суви узлуксиз бўлмаса ҳам МИБ ходими “сув пули”ни бетўхтов йиғиб бормоқда”! деб кўрсатилган жумла, шу куннинг ўзида туман МИБ вакили ва маҳалла фуқаролари билан ушбу ҳудудга бориб ўрганилганда, ҳозирги кунда ичимлик сув хизмати учун Исломобод кўчаси аҳолиси билан шартнома мавжуд эмаслиги, сув учун ҳозирча ҳеч қандай маблағ йиғилмаганлиги маълум бўлди.\nОхирги ўзгариш: 24/10/2019 18:49\tКўрилганлиги: 410


Рўза Ўтунбаева: “Биз президент истеъфосини талаб қилаётганимиз йўқ” - Фарғона.Ру ахборот агентлиги\n31.03.2007 15:46 msk\nРўза Ўтунбаева. Фарғона.Ру АА фотоси\nМинтақа мамлакатлари сиёсатчиларининг бошқа фотосуратларини “Фарғона.Ру” галереяси да кўриш мумкин\nҚирғизистонлик таниқли сиёсатчи, икки йил аввал собиқ президент Ақаев “мухолифат локомотиви” деб атаган Рўза Ўтунбаева ўшлик журналистлар билан учрашди. Бугунги кунда Рўза Ўтунбаева янги ташкил этилган “Яхлит Қирғизистон учун!” ижтимоий-сиёсий ҳаракатининг мувофиқлаштирувчиси ҳисобланади. Ҳаракат ташкил этилгани тўғрисида 27 март куни оммага маълум қилинган эди.\n- Мамлакатда фавқулодда вазият юзага келди ва у кундан-кунга таранглашиб бормоқда, - Р. Ўтунбаева учрашувни ана шу баёнот билан бошлади. - “Қирғизистоннинг муносиб келажаги учун” бирлашган фронти лидерлари ҳаммаси 11 апрель куни ҳал бўлажагини айтаяптилар. Афтидан, улар барча масалаларни музокаралар йўли билан эмас, майдонларда ҳал қилмоқчига ўхшайдилар. Расмийлар эса ҳалигача очлик эълон қилиш, муддатсиз ва кўп минг кишилик митинглар ўтказиш каби тадбирларга нисбатан бирор-бир чора ишлаб чиққанлари йўқ. Мен воқеликни бўрттириб кўрсатмоқчи эмасман, лекин бутун республика ҳозир ғулғула ичра яшаяпти.\nЎтунбаевадан ташқари Алмазбек Атамбаев, Эдиль Байсалов, Азимбек Бекназаров ва Дўўрўнбек Садирбаев томонидан имзоланган “Яхлит Қирғизистон учун!” ИСҲ тузилганлиги тўғрисидаги баёнотда қуйидагилар айтилади: “Агар “Қирғизистоннинг муносиб келажаги учун” бирлашган фронти томонидан қўйилган олийжаноб ва юксак мақсадлар [мамлакатда] юзага келган вазият, коррупциянинг ўсиши ва қонунсизликнинг авж олиши учун бевосита жавобгар бўлмаган сиёсатчилар томонидан таклиф қилинганида эди, ҳақиқатан ҳам бу таклифлар умумқўлловга муносиб бўларди. Бироқ биз “Бакиев ҳокимияти”дан четлаштирилганидан кейин бирданига кўзи очилмиш Феликс Қуловнинг бундай шиорларни олға суришга бўлган маънавий ҳақ-ҳуқуқини тан ололмаймиз. Мамлакатимизда янги ёрлиқ остида классик “ақаевчилик” қадамба-қадам тикланаётган пайтда у қаёқда эди? Нима учун у ўша пайтда бунга қарши чиқмаганди? Нима учун Қулов декабрь реваншига йўл очгани ва аксилдемократик декабрь конституциясини индамай ўтказиб юборгани учун жавобгар бўлмаслиги керак? Нима учун у ўтган йилнинг ноябрь ойида “Ислоҳотлар учун” ҳаракати чиқишларини жонини жабборга бериб танқид қилган, бизни фуқаро уруши оловини ёқишга уринганликда айблаган, [бизни] давлат тўнтаришини амалга оширишга уринганликда айблаб, “дискетгейт” жиноий ишини бошлаганди? Энди эса унинг ўзи янада радикалроқ шиорлар билан митинг ўтказмоқчи бўлаяпти? Нега энди биз бу сиёсатчи учун ҳокимият тепасида туриш ҳозир ўзи гапира бошлаган демократик кураш ва қонун устиворлигидан кўра муҳимроқлигини кўрмаслигимиз керак?”\n- Жамият бунақа тарангликни юзага келтирган “фронтчилар”га “балли” дейиш керак, - дейди Ўтунбаева. – Улар ультиматум шаклида баёнотлар бераяптилар ва энг мураккаб сиёсий масалаларнинг барчасини бирданига, жуда бўлмаганда, бир ой ичида ҳал қилиш мумкин, деб ҳисоблайдилар. Аммо бу каби “жарроҳона” усуллар бизни хавотирга солади, улар расмийлар учун ҳам, бутун халқ учун ҳам жуда хавфли бўлиб, давлатчилик барбод бўлишига олиб келиши мумкин.\nРўза Ўтунбаева “Ислоҳотлар учун” ҳаракатининг нима сабабдан парчаланганини айтиб берди. Унга кўра, ҳаракат республикадаги сиёсий вазиятни барқарорлаштириш учун озмунча иш қилгани йўқ. 2006 йилнинг май ойида ҳаракат тарафдорлари жиноят оламига мансуб шахсларнинг ҳокимиятга кириб олишига қарши чиққанлар. Ноябрь ойида Конституциянинг янги вариантини қабул қилишга мажбур қилганлар. Президент Бакиевнинг жамоатчилик телевидениеси ташкил қилиш ҳақидаги фармонни имзолаш, ҳукуматни тарқатиб юбориш, бош прокурор Қамбарали Қўнғантиевни ишдан олиш, Асосий қонуннинг янг матнини ёзишга розилик бериш каби ҳаракат талабларини бажаришига эришганлар. Бироқ ҳаракатнинг ўз ичида қарама-қаршиликлар бошланган. Президент билан музокаралар олиб бориш юзасидан баҳслар натижасиз якунланган. Собиқ сафдошлар иккига ажраганлар. Натижада президент ва мухолифат ўртасида қалқон ролини ўз зиммасига олган “Яхлит Қирғизистон учун!” ИСҲ ташкил топган.\n- Биз президентни танқид қилишда давом этамиз. Бакиев-Қулов тандеми кўп зарар етказгани учун – мамлакатни шимол ва жанубга бўлиб юборгани учун. Президент ўз сайловолди ваъдаларини бажармаётгани учун – коррупцияни, оилавий олигархия тизимини енга олмаётгани, ҳокимиятга бўлган ишончни тиклай олмаётгани, туб ислоҳотлар ўтказа олмаётгани учун. Кўп хатолар учун. Аммо у билан музокара қилмаслик ҳалокатга олиб борувчи тактикадир, - деб ҳисоблайди Ўтунбаева. - Президентни митинглар воситасида ҳайдаб солиш ярамайди, ҳокимият алмашуви машруъ (легитим) йўсинда кечиши керак. Биз “фронтчилар”ни қўлламаймиз ва 11 апрель куни митингга чиқмаймиз. Биз умуман Бакиевнинг истеъфосини талаб қилаётганимиз йўқ, биз уни ишлашга мажбур қилмоқчимиз. Бакиевнинг ўзи мухолифатчиларни музокараларга чорлаяпти, аммо улар буни истамаяптилар. Гарчанд, яна бир марта таъкидлаб айтаманки, бу ягона тўғри йўлдир. Биз тўқнашувларга қаршимиз.\nЯнги ҳаракат лидерларининг “фронтчилар” билан конституциявий ислоҳотлар юзасидан қарашлари ҳам бир-биридан фарқ қилади. Асосий қонун матнини бетўхтов алмаштиравериш мумкин эмас, дея таъкидлайди Ўтунбаева. Энди, ниҳоят, универсал матн ёзиш керак, аммо уни босим остида татбиқ этиш эмас, парламентдаги биринчи ўқишдан сўнг фуқаролар муҳокамасига қўйиш керак. Конституцион суд ҳам матнни экспертизадан ўтказиши керак, у фақат шу учунгина керак-ку ахир.\n- Президент мухолифат талабларини бажарар экан, коалицион ҳукумат тузишга ҳам рози бўлди, - дея қайд этади Ўтунбаева. - Ҳукуматга мухолифат вакили бўлган Алмазбек Атамбаев раҳбар этиб тайинланди. Янги вазирлар маҳкамаси, ўйлашимча, мухолифатнинг асосий ўйинчилари иштирокида ташкил этилади. Бу каби мувозанат асосида ташкил топган ҳукумат мамлакатни боши берк кўчадан олиб чиқа оладиган қарорларни қабул қилишга қодир.\nЎтунбаеванинг ўзи янги ҳукуматда бирор-бир лавозимни эгалламоқчи эмас. У “ташқи ишлар вазири бўлиб ишлаган пайтда давлатга етарли даражада хизмат қилдим”, дея қайд этди. У ва унинг ҳозирги сафдошлари, Ўтунбаевага кўра, “ҳокимият учун ўлиб турганлари йўқ” ва шаънига доғ тушмаган ёшларнинг раҳбарликка келишларини истайдилар.\n- Биз барча асосий масалалар бўйича “Ислоҳотлар учун” ҳаракати билан ҳамфикр бўлиб қоламиз ва унинг кўп ташаббусларини қўллаб-қувватлаймиз, - дейди Рўза Ўтунбаева. - “Яхлит Қирғизистон учун!” ҳаракати ҳокимият тузилмаларини ўзгартиришни ҳам режалаган. Биз воқеаларни кузатиб борамиз, уларга муносабат билдирамиз ва улар юзасидан тахминларимизни билдирамиз. Биз ўз ҳаракатимизни мустаҳкамлай бориш ниятидамиз. Ҳозир унга етти турли партиялар, нодавлат ташкилотлари вакиллари, фан ва маданият арбоблари кирганлар. Биз туб демократик ислоҳотлар, биринчи навбатда, конституциявий ислоҳот ўтказилишини талаб қилишда давом этамиз.


Тожикистонда хитойлик ишчилар ғалаён кўтарди | EFFECT.UZ\nТожикистонда хитойлик ишчилар ғалаён кўтарди\n. 12:09 | 23.05.2020\nТожикистоннинг Зарнигор шаҳрида хитойлик ишчилар исён кўтарган. Қарийб 60 нафар хитойлик ўзлари ишлайдиган “Тожикистон-Хитой тоғ-саноати компанияси“ бош қароргоҳига бостириб кирган. Бунга иккита ҳолат сабаб бўлиши мумкинлиги тахмин қилиняпти. Биринчиси, уларга ойлик иш ҳақларини бериш кечикиб кетган. Иккинчиси, мамлакатда коронавирусни юқтириш ҳолатлари кўпайиб бораётгани учун ишчилар уйларига қайтариб юборишларини талаб қилган.\nКомпания раҳбариятининг мигрантлар билан келишувга уриниши самара бермади. Ҳатто хитойликлар бузғунчилик ҳаракатларига ҳам қўл урганлар. Улар бош офис ва унинг яқинида турган кўплаб автомашиналарнинг ойналарини синдириб ташлашган.\nШундан сўнг ҳодиса жойига махсус кучлар етиб келиб, исёнчиларни тинчлантириш учун ҳавога қаратиб ўқ узишган. Қурбонлар ва жароҳатланганлар йўқ.\nМаълумотларга кўра, компанияда ХХРдан келган 60га яқин ишчи фаолият юритади.\nҲозирга келиб мутасаддилар ушбу воқеа юзасидан музокаралар ўтказишди. Компанияга ишчиларга охирги уч ойлик учун маошларни беришни тезлаштириш тавсия этилди.\n“Тожикистон-Хитой тоғ-саноати компанияси“га 2007 йилда асос солинган бўлиб, руҳ, қўрғошин ва мис қазиб чиқариш билан шуғулланади. У Хитойнинг янги технологиялар экспорт-импорти бўйича глобал компанияси томонидан хусусийлаштирилган Олтинтопкан руда бошқармаси базасида ташкил этилган.\nШавкат Мирзиёев Имрон Хонга таъзия мактуби йўллади\nКоронавирус ва бизнес: ким ютди, ким ютқазди\nҚашқадарёга гўштдан бошқа ҳамма нарса ташқаридан олиб келинади\nМўғуллар ҳақида 12 та факт\nБир кунда 400 га яқин кишида коронавирус аниқланди…\nЎзбекистонда навбатдаги бемор коронавирусдан вафот этди\n“Лойиҳа ҳужжатларининг аксарияти халқаро талабларга жавоб бермайди” –…\nЖонсон Путинни вакцина масаласидаги онлайн саммитга таклиф қилди\nАфғонистон 900 нафар толибонни озод қилади\nИШИД етакчиси йўқ қилинди


Бош сахифа > Янгиликлар > ХИТОЙЛИК ТАДБИРКОРЛАР НАВОИЙДА ҚЎШМА КОРХОНАСИ ТАШКИЛ ЭТИШДИ\nНавоий вилояти ҳокими ҳамда Хитойнинг “Youkang Agriculture” корхонаси раҳбарияти ўртасида янги 10 миллион долларлик инвестицион лойиҳа муҳокамаси бўлиб ўтди.\nХитойлик меҳмонлар Навоий вилояти ҳудудида биринчи йилнинг ўзида 10 минг тоннагача балиқ саноати учун зарур бўлган ем маҳсулотларини ишлаб чиқариш имкониятига эга бўлган завод ҳамда Қизилтепа туманидаги Тўдакўл сув ҳавзасида беш минг тонна балиқ ўстириш шароити бўлган балиқчилик фермасини қуришга қизиқиш билдиришди.\nМеҳмонлар томонидан бу икки лойиҳа келажакда Навоий вилоятининг балиқчилик саноатида етакчи ўринларга чиқара олишга умид қилишларини ва бу борада Навоий шароити ҳамда ҳокимликларнинг ўрни алоҳида эканлиги эътироф этилди.\n“Youkang Agriculture” корхонаси раҳбарияти шу куннинг ўзида Навоий вилоятида “хорижий корхона” сифатида рўйхатдан ўтишни билдиришди.\nМаълумот: “Youkang Agriculture” корхонаси 2010 йил Хитойнинг Фуцзянь провинциясида ташкил топган. Корхона штаб-квартираси Сямин шаҳрида жойлашган.


DVV International: Kasb-hunar ta'limi xodimlari uchun uzluksiz ta'limni rivojlantirishga ko'maklashish\nDVV Markaziy Osiyo / O'zbekiston / Loyihalar / Kasb-hunar ta'limi xodimlari uchun uzluksiz ta'limni rivojlantirishga ko'maklashish\nЛОЙИҲАНИНГ ҚИСҚА ТАВСИФИ\n"Касб-ҳунар таълими соҳасида этакчи ва педагогика соҳаси учун узлуксиз таълим тизимини ривожлантиришни тарғиб қилиш"\n2017-йил ўрталаридан бошлаб умумий ўрта, ўрта махсус ва касб-ҳунар таълими тизими тубдан ўзгарди. Уч йиллик мажбурий касб-ҳунар таълими бекор қилинди, расмий маълумотларга кўра, касб-хунар таълими муддати меҳнат талаблари ва меҳнат бозорида талаб ҳисобга олинмаган ҳолда белгиланади. "Узлуксиз таълим" Тамойили бўйича аҳолининг турли тоифалари учун ишлаб чиқилмаган касб-ҳунар таълими тизими танқид қилинди, натижада катта ёшдаги аҳолининг, ёшлар ва ногирон кишиларнинг катта қисми меҳнат бозорида банд бўлишига муҳтож эди. Таълим соҳасида олиб борилаётган ислоҳотлар ҳукуматнинг барча фуқаролар фойдаланиши мумкин бўлган янги ва мослашувдан касб-ҳунар таълими тизимини яратиш борасидаги саъй-ҳаракатларини намойиш этмоқда.\nАмалга оширилаётган ислҳотлар касб-ҳунар коллежлари ўқитувчиларига бўлган талабларни ўзгартиради. Бугунинг кунда касб-ҳунар коллежларида ўқитувчилар нафақат ёшлар билан, балки катталар билан ҳам ишлашлари зарур. Вояга етган аҳоли билан ишлаш касб-ҳунар таълими тизимидаги ўқитувчилардан ўқув / тарбиянинг андагогик моделини қўллашни талаб қилади. Шу билан бирга, университетларда андагоглар учун махсус ўқув курсларининг мавжуд эмаслиги ва касб-ҳунар таълими тизимида ишлайдиган андагог ўқитувчиларга талаб касб-ҳунар коллежларида ўқитувчилар учун узлуксиз таълимнинг мослашувчан шаклларини яратишни талаб қилади. Педагогик таълимни ривожлантиришда муҳим тадбирлардан бири бу масофадан ўқитиш курсларини ташкил этиш ва мутахассислар орасида ўз-ўзини ўқишни тарғиб қилиш учун мултимедиа ўқув ресурсларини тарқатишдир.\nКасб-ҳунар таълими тизимидаги яна бир муҳим вазифа илғор техник ва касбий маҳоратга эга малакалари уқитувчиларни таййорлаш ҳисобланади. Хозирги кунда малака ошириш ва қайта таййорлаш бўйича 12 марказ ва факултетларда ўқитувчилар учун касбий-техник кўникмаларини ошириш бўйича малака ошириш курслари мавжуд. Бироқ, малака ошириш сифатини баҳолаш жуда қийин, чунки мавжуд малака ошириш ва қайта таййорлаш тизимидаги афзалликлар ва камчиликларни ҳар томонлама ўрганиш йўқ. Маҳаллий экспертлар таъкидлашларича, касбий техник билимлар бўйича ўқитувчилар ва махсус касб-ҳунар фанлари ўқитувчилари учун касбий ривожланиш ва қайта тайоорлаш бўйича битта универслар ўқув дастури касб-ҳунар таълими тизимининг қўшимча ёмонлаштирувчи жиҳати ҳисобланади. Мавжуд ўқув режаси назарий билимларни такомиллаштиришга қаратилган бўлиб, касбий ва амалий кўникмаларни ривожлантиришни истисно қилади. Буларнинг барчаси касбий ривожланиш ва қайта таййорлаш соҳасидаги вазиятни тушуниш учун касб-ҳунар тизимида ҳар томонлама ўрганишга эҳтиёж борлигидан далолат беради. касб-ҳунар таълими узлуксиз ўқитиш амалиёти ва уни такомиллаштириш бўйича тавсиялар ишлаб чиқиш.\nЛойиҳанинг асосий йўналишлари:\n1. Касб-ҳунар купслари ўқитувчиларининг малакасини ошириш ва қайта таййорлаш тизимини такомиллаштириш бўйича лойиҳани таййорлаш.\nКасб-ҳунар таълими соҳасида раҳбар ва педагог кадрларни педагогик инновациялар, қайта таййорлаш ва узлуксиз таълим институти мутахассисларидан иборат гуруҳ. (кейинги ўринларда Институт деб юритилади) Касб-ҳунар таълими ўқитувчиларини қайта таййорлашдаги мавжуд вазиятни таҳлил қилади. Тадқиқот танланган ҳудудларга "Дала тадқиқотлари" ни ҳам ўз ичига олади. Ушбу иш натижасида ушбу соҳадаги вазиятни яхшилаш бўйича тавсиялар ишлаб чиқилади. Тадқиқотнинг тавсиялари ушбу йўналишда 2018-2020 йилларда лойиҳа фаолиятини режалаштириш учун асос бўлиб хизмат қилади.\nМалака ошириш ва ўқитувчиларни қайта таййорлаш соҳасидаги вазиятни ўрганиш, шунингдек, илғор халқаро тажрибани таҳлил қилиш, 2019-йил охирига қадар Касб-ҳунар таъдими ўқитувчиларининг малакасини ошириш ва қайта таййорлаш тизимини такомиллаштириш бўйича лойиҳани таййорлашга ёрдам беради.\n2. GlobaALE ўқув дастурини андрогогика бўйича мустақил ўқитиш ва масофавий ўқитиш платформасини яратиш учун асосий дастурни ишлаб чиқиш учун қўллаш.\nСўнгги ислоҳотлар фонида, касб-ҳунар коллежлари орасида катталарни ўқитиш ва таълим соҳасидаги билимларга эҳтиёж ортади, деган хулосага келиш мумкин. Лойиҳа фаолияти касб-ҳунар коллежлари ўқитувчилари ва ўқитувчиларининг билим ва кўникмаларини оширишга ва андагогика мустақил равишда ўқитиш учун мултимедиа воситаларини яратиш орқали йўналтирилади.\nХалқаро эксперт институт ходимлари учун "Масофадан ўқитиш курсларини ташкил этиш ва ўтказишнинг аспектлари" ва "Масофадан ўқитиш: усул ва воситалар" тренингларини ўтказади. Тренинглар масофадан ўқитиш соҳасида билим ва кўникмаларни чуқурлаштиришга қаратилган. Бундан ташқари, институт ходимлари орасида СG мултипликаторлари таййорланади.\nБундан ташқари, CG ўзбек тилига таржима қилинади. Махсус экспертлар гуруҳи CG модуллари учун ўқув материалларини ўзбек ва рус тилларида таййорлайди. Ушбу чора-тадбирлар ўз-ўзини бошқариш учун ўқув курси ва андагогика яратиш учун мўлжалланган. 2020 йил ўрталарига келиб, дискда андрогогика бўйича (ўзбек ва рус тилларида) мустақил ишлаш учун демо-версия "kasb-hunar.yz" касб-ҳунар таълими онлайн порталида пайдо бўлади, келажакда у андрогогика бўйича масофавий ўқитишга асос яратади.\n2019-йилда махсус масофавий ўқитиш платформаси институт веб-сайтига қўшилади. 2019 йил охирида биринчи CG модули бўйича иккита масофавий таълим курслари, 2020 йилда эса қолган тўртта модул бўйича ўтказилади.\n2020-йил охирига келиб, институт веб-сайтида CG модуллари асосида андрогогика бўйича масофавий таълим курслари ўтказишга имкон берадиган онлайн платформа яратилиши кутилмоқда.


hidoyat.uz – “Мовароуннаҳр” нашриётининг сайти - ҚАНОАТ ФАЗИЛАТДИР\n2016 йил 29 январ\nАллоҳ таоло ато этган ризққа ҳар бир инсон қаноат ва шукр қилиши лозим. Чунки Расулуллоҳ (соллаллоҳу алайҳи ва саллам) ўзлари ҳамда оилалари учун содда ва камтарона ҳаёт тарзини ихтиёр қилганлар. У зотнинг бундай қилиши тўкин ҳаёт кечириш имкониятлари йўқлигидан ёки ноилож қолганларидан эмас, балки фақирона кун кўришни афзал билганларидандир. Расулулллоҳ (соллаллоҳу алайҳи ва саллам)нинг завжаи мутоҳҳаралари ҳам сабр ва қаноатлиликда бошқаларга ўрнак бўлганлар.\nАллоҳ таборака ва таоло бундай марҳамат қилади: “Эй Пайғамбар! Хотинларингизга айтинг: Агар сизлар дунё ҳаётини ва унинг зебу зийнатларини истайдиган бўлсангиз, у ҳолда келингиз, мен сизларни (ўша нарсалар билан) баҳраманд қилай ва яхшилаб кузатай! Борди-ю, Аллоҳни, Унинг пайғамбарини ва охират диёрини истайдиган бўлсангиз, у ҳолда Аллоҳ сизларнинг орангиздаги чиройли амал қилувчилар учун улкан мукофот (жаннат)ни тайёрлаб қўйгандир” (Аҳзоб, 28–29).\nҚадимда улуғ зотларнинг солиҳа аёллари ва фарзандлари оталари рўзғор ташвиши билан кўчага чиқиб кетаётганларида: “Биз ҳар қандай қийинчиликка, ҳатто очликка ҳам чидаймиз, аммо дўзах азобига бардош беролмаймиз. Шунинг учун уйга ҳаром ризқ олиб келишдан сақланинг”, дер эканлар.\nАфсуски, айрим ватандошларимиз оилалари бағрида бўлиб, топиб турган ризқларига қаноат қилмай, ишлаш учун ўзга юртларга бориб, манфур кимсаларни алдовига учиб, одам савдоси қурбонига айланишяпти. Баъзилари ҳар хил оқимларга қўшилиб, разолат ботқоғига ғарқ бўлиб, ёвуз кимсаларга айланишяпти.\nДоно халқимиз: “Узоқнинг донидан яқиннинг сомони яхши”, дейишган.\nПайғамбаримиз (соллаллоҳу алайҳи ва саллам) бундай марҳамат қилганлар: “Эҳтиёжидан ортмайдиган ризққа эга бўлиб, Аллоҳ берган ана шу ризққа қаноат қилиб яшаган мусулмон киши батаҳқиқ нажот топибди” (Имом Муслим ривояти).\nБошқа бир ҳадиси шарифда: “Ҳақиқий бойлик мол-мулкнинг кўплигида эмас, балки нафснинг тўқлигидадир” (Муттафақун алайҳ), дейилади.\nДемак, хотинлар ўз эрларидан, фарзандлар ота-оналаридан уларнинг тоқатидан ортиқ нарсани талаб қилмасликлари, балки борига қаноат қилиб, шукрли, сабрли бўлишлари зарур.\nШаҳрисабз тумани “Ҳазрати Имом” жоме масжиди имоми ноиби


Саркисянни соғиндингизми? (Фотосуратлар) / CHAMPIONAT.asia\nСаркисянни соғиндингизми? (Фотосуратлар)\nШу йилнинг 11 май куни Юрий Саркисян “Нефтчи” бош мураббийлигидан истеъфога чиқарилганди.\nШундан бери орадан беш ойдан кўпроқ вақт ўтди. Юрий Вазгенович жамоани тарк этганидан бери “Нефтчи” янги мураббий қўл остида олий лигада 16та ўйин ўтказди.\nФарғоналиклар шундан еттитасида ғалаба қозонган бўлишса, бир бор дуранг қайд этиб, 8та учрашувда мағлубиятга учрашди. Қизиғи шундаки, “Нефтчи” охирги тўрт ўйиндан бери ғалаба нималигини билмаяпти. Бу эса водийлик мухлисларни саросимага солиб қўйган бўлиши табиий ҳол.\nЖамоанинг аввалги устози Юрий Саркисян ўзининг антиқа ҳазиллари, гапга чечанлиги билан ажралиб турарди. Ҳозирги мураббий Амет Мемет эса бутунлай бошқа характердаги инсон. Амет Абдуллаевич тор доирада ҳазил қилиши мумкин, лекин унинг кўпчилик олдида қаҳ-қаҳ отиб кулганини ёки бўлмаса ҳазил-мутойиба қилиб гапирганини шахсан мен кўрмаганман.\nҲурматли мухлис, сиз Саркисянни соғиндингизми? Унинг "Нефтчи"га қайтишини хоҳлармидингиз? Ёки бўлмаса унинг бошқа клубда ишлаши ўзбек футболи учун фойдали бўлармиди? Агар бу борада фикрларингиз бўлса, марҳамат, изоҳ сифатида қолдиришингиз ёки бўлмаса форумда муҳокама қилишингиз мумкин.\n1 – Унинг омад келтирувчи оқ костюм-шими бўларди\n2 – Матбуот анжуманларида дастлаб саволни диққат билан эшитарди\n3 – Ҳатто бироз ўйланиб қоларди\n4 – Кейин эса кулиб жавоб қайтарарди\n5 – Ўйиндан олдин жуда жиддий инсонга айланарди\n6 – Ҳатто совуқда ҳам интервью беришдан ўзини олиб қочмасди


UzAuto Motors автомобиллари экспортининг 90 фоизи Қозоғистон ҳисобига тўғри келмоқда\n23 Июнь 2021 12:05\nTASHKENT. Kazinform – UzAutoMotors автомобилларини сотиш географияси ўзгарди. Илгари асосий харидорлар россияликлар бўлса, ҳозирда Қозоғистон машина бозорида талаб кучли, деб хабар беради Kazinform Aniq.uz сайтига таяниб.\nЎзбекистондан чиқарилган автомобиллар узоқ йиллар давомида асосий экспорт бозорларида энг арзони бўлган. 2018 йил ёзида Spark ва Nexia Россиядаги энг арзон хорижий автомобиллар деб тан олинган ва уларнинг нархи мос равишда 6900 доллар ва 7100 долларни ташкил этган. Шу билан бирга, Ўзбекистонда эса ушбу моделлар бир неча минг долларга қимматроқ бўлган.\n2020 йилнинг август ойида Ўзбекистонда ҳам, бошқа давлатларда ҳам автомобиллар савдоси тўхтатилди. Ўша ойнинг охирида у тикланди, аммо фақат ички бозорда. Экспортлар ноябрь ойига келиб тикланди — ўшанда Ўзбекистон автомобиллар нархи кўтарилиши маълум бўлди. Қозоғистонда Nexia ва Ravon қарийб 5 минг долларга қимматлади.\nЎшандан бери UzAuto Motors автомобиллари чет элда арзон нархда сотилиши тўхтади. Хусусан, Қозоғистонда Cobalt ҳозирда комплектациясига қараб 4,7 миллиондан 5 миллион тенгегача туради. Бу сўмда 113 миллиондан 120 миллионгача дегани. Ўзбекистонда эса ушбу модель нархи 97 миллиондан 116 миллион сўмгача.\n2018 йилдан бошлаб экспорт ҳам, тушум ҳам аста-секин ўсиб бормоқда. Агар 2016 йилда Ўзбекистон чет элга автомобилни ўртача 5 132 долларга сотган бўлса, 2020 йилда нархлар 9201 долларга етди.\nЎсиш нафақат нархлар ўзгарганлиги билан боғлиқ, балки ушбу йилларда моделлар қатори ҳам ўзгарди. Сўнгги йилларда, асосан, Cobalt экспорт қилинмоқда.\nСотиш географияси ҳам ўзгарди — илгари асосий улуш Россияга тўғри келган бўлган бўлса, ҳозирда бу улушнинг деярли 90 фоизи Қозоғистон ҳисобига тўғри келади. Қозоғистонда Chevrolet Hyundai билан, Cobalt эса Accent билан рақобатлашмоқда.\nКалит сўзлар: Марказий Осиё, Автомобилсозлик,


Трамп жонажон дўсти Нетаньяҳуни сўкди | Azon.uz - Ахборот-таҳлилий портал\n2013 15:10 11.12.2021\nАҚШнинг собиқ президенти Дональд Трамп ўзининг бир вақтлар яқин иттифоқчиси бўлган Исроилнинг собиқ бош вазири Биньямин Нетаньяҳуни хиёнатда айблади ва уни сўкиб-ҳақоратлашдан тортиниб ўтирмади.\nТрамп Нетаньяҳунинг Жо Байденни сайловдаги ғалабаси билан табриклаганидан ғазабланганини айтди. Шунингдек, у Қўшма Штатлар президенти лавозимида ишлаган вақтида Исроилни ўлимдан қутқариб қолганини таъкидлади.\nТрамп бу баёнотларни жорий йилнинг апрель ва июль ойларида исроиллик журналист Барак Равидга берган интервьюсида тилга олган.\nДарҳақиқат, Трамп маъмурияти даврида Қўшма Штатлар ва Исроил ўртасидаги муносабатлар анча яқин эди. Трамп ва Нетаньяҳу бир-бирини омма олдида мақташдан тортинмаган.\n“(Жо Байденни) биринчи табриклаган инсон Биби (Биньямин) Нетаньяҳу бўлди, мен у учун бошқалардан кўра кўпроқ иш қилганман. Биби жим туриши мумкин эди. Лекин у даҳшатли хатога йўл қўйди”, – деди Трамп.\n“У шошиб қолди, деярли ҳаммадан олдинда эди. Ўшандан бери у билан гаплашмадим, – деди собиқ президент ва Исроилнинг собиқ бош вазирини сўкди. – Биби учун мендан кўра кўпроқ ҳеч ким иш қилмаган. Мен уни ёқтирардим. Мен уни ҳали ҳам яхши кўраман, лекин садоқатни ҳам қадрлайман”.\nНетаньяҳу 18 йил давомида Исроилнинг бош вазири бўлди, мазкур лавозимни жорий йил июнида тарк этди.\nДональд Трамп ўз интервьюсида Исроилни ҳалокатдан қутқарганини ҳақида ишонч билан гапирди. “Мен сизга айтаман – агар мен бўлмаганимда, Исроил йўқ қилинган бўларди. Ҳақиқатни билишни хоҳлайсизми? Демак, Исроил ҳозирги пайтда мавжуд бўла олмасди”, – деди у.\nДональд Трамп президентлик даврида Исроилга нисбатан араб дунёсини ғазаблантирган бир қанча қадамлар ташлади. Хусусан, унинг даврида Қўшма Штатлар Қуддусни Исроилнинг пойтахти сифатида тан олди, ҳолбуки, халқаро ҳуқуқда Шарқий Қуддус босиб олинган Фаластин ҳудуди ҳисобланади.\nТрамп, шунингдек, Фаластин ҳудудидаги яҳудий аҳоли пунктларини қонуний деб эълон қилди ва БМТ босиб олинган Сурия ерлари деб ҳисоблайдиган Жўлон тепаликларида Исроил суверенитетини тан олди.\nБундан ташқари, Трамп президентлик даврида Исроил ва бир қанча араб давлатлари – Баҳрайн, Бирлашган Араб Амирликлари ва Судан ўртасида тинчлик шартномаси тузишда воситачилик қилди.\nМахсус Исроил Баҳрайн БАА Трамп Нетаньяҳу ҳақорат БМТ\n88 21:50 24.05.2022\n331 21:10 24.05.2022\n558 20:05 24.05.2022


UFC чемпиони Ҳабиб Нурмагомедов фаолиятини якунламоқчими? – ВОҲА\nUFC чемпиони Ҳабиб Нурмагомедов фаолиятини якунламоқчими?\nАНА-ХОЛОС! ЖАМИЯТ СПОРТ ШОУ-БИЗНЕС\n04.11.2019 Voha gazetasi\nUFC чемпиони Ҳабиб Нурмагомедов спортчилик фаолиятини якунлаши мумкинлиги ҳақида Инстаграм саҳифасида ишора қилди.\n«Ҳар доим ҳам ўйнаш мумкин эмас. Ҳар ўйиннинг ниҳояси бор. Энг яхшиси аслинг каби бўлишдир», деб ёзди курашчи.\nАввалроқ Ҳабибнинг отаси ва мураббийи Абдулманап Нурмагомедов ҳам унинг 2 ёки 3 та жангдан сўнг фаолиятини якунлаши ҳақида айтганди.\nНурмагомедовнинг навбатдаги рақиби америкалик Тони Фергюсон. Ўйин 2020 йилнинг баҳорида Лас-Вегас ёки Москвада ўтказилиши режалаштирилган.\nСевган йигити ўзига уйланмаслигини билган ғузорлик қиз уни ўлдирди\nБиласизми: Қишлоқ туманларида сартарошхона хизматларини, якка тартибдаги буюртмалар бўйича кийим тикиш хизматларини, пойабзал таъмирлаш хизматларини


Мирзиёев бошқаруви остида инсон ҳақлари вазияти ўзгардими? - BBC News O'zbek\nМирзиёев бошқаруви остида инсон ҳақлари вазияти ўзгардими?\nБундан роппа-роса 1 йил олдин - 2016 йил 4 декабрида Ўзбекистондаги президентлик сайловида Шавкат Мирзиёев ғалаба қозонди.\nХўш, Президент Мирзиёев қудрати остидаги Ўзбекистондаги инсон ҳуқуқлари вазиятига қандай баҳо бериш мумкин?\nБи-би-си ушбу савол билан Human Rights Watchнинг Европа ва Марказий Осиё бўлими тадқиқотчиси Стив Свердлоуга мурожаат қилди.\nСтив Свердлоу:Мен ҳозир Ўзбекистон ичкарисида туриб мамлакат ҳуқуқ-тартибот органлари фаолиятидаги ҳам ижобий ўзгаришлар ва ҳам бундан олдинги йилларда Ўзбекистонни танқид қилиб келишган ҳуқуқ-тартибот идоралари ходимларининг инсон ҳуқуқларини поймол этаётганига оид маълумотларни олмоқдаман. Биз яхши биламизки, ҳуқуқни муҳофаза қилиш идораларининг фаолияти диний эркинликлар билан, диний айбловларга алоқадор таъқиблар ва экстремизмга қарши кураш билан боғлиқ. Ва бу йўналиш давлат учун жуда мушкул, мураккаб йўналишлардан ҳисобланади. Шу сабабдан, Ўзбекистон ҳукумати бир тарафдан, мамлакатга шу йил октябрь ойида БМТ махсус маърузачиси Аҳмад Шаҳидни таклиф этганларини ҳам эътироф этадилар. Ҳукуматнинг БМТ махсус маърузачисини таклиф қилгани, у ўзининг ҳисоботи учун зарур маълумотни тўплаши учун махсус маърузачи билан ҳамкорлик қилгани, албаттаки, муҳим қадам қадам ҳисобланади. Ва ушбу таклиф ҳукуматнинг сўнгги 15 йил мобайнидаги амалиётлар Ўзбекистоннинг халқаро обрўсига путур етказганининг эътирофи деб ҳам аташ мумкин. Биз Ўзбекистон ҳукуматининг ушбу қадамларини олқишлаймиз. Бироқ бошқа тарафдан, биз 27 сентябрда хориждан Ўзбекистонга қайтган таниқли ёзувчи Нуруллоҳ Отахоновнинг шу заҳоти ҳибсга олинганини кўрдик. Ёзувчини аэропортда ҳибсга олдилар, сўнг унинг бўйнига экстремизм айбловлари қўйилди. Кейин у уй қамоғига қўйиб юборилди. Бу яхши ва бундай жиноий модда бўйнига қўйилган инсоннинг Ўзбекистонда қамоқхонадан уйига қўйиб юборилгани - мамлакатда шу пайтгача учрамаган ҳодиса эди. Бошқа томондан, унинг устидан бошланган тергов давом этаяпти ва орадан икки ой ўтганидан кейин ҳам ёзувчи бўйнига қўйилган айблар ҳали ҳам турипти. Чиндан ҳам китоб ёзган ва китобида Каримов замони ҳақида танқидий фикрлар мавжуд бўлган бир тинч ёзувчига илгари сурилган айблов ҳали ҳам кучда. Ноябрь ойи охирида ҳибсга олинган 7 инсон ишларида ҳам биз олдинги замон амалиёти яна қайтганини кўрмоқдамиз. Шуниси, кинояли ва қайғулики, айни шу оилалар аъзолари август ойининг охирида Сергели туман ҳокимлигига чақирилганлар ва бизга айтиб беришларича, бутун бошли комиссия уларни қора рўйхатдан чиқарилганлари билан табриклаганлар. Қора рўйхатдан чиқарилганлари бу инсонлар учун ўта муҳим. Энди улар жамиятдаги радди маърака эмаслар, ҳар ойда тушунтириш хати ёзиб бериш ёки таҳқирли савол-жавоблардан ўтиб туриш талаб қилинмайди. Бу нарсалар ҳукуматнинг реабилитация қилиш ёки ҳеч бўлмаганда мулоқотга киришиш мақсадида ўзгача йўл танлаганини намойиш этади. Лекин сўнгги ҳибслар, ҳибсдан кейин гумонланланганларнинг ёнига яқинлари ёки адвокатлари киришига рухсат берилмагани - яна Ўзбекистонда эски қаттиқ, шафқатсиз амалиётлар ортга қайтганини англатади. Биз ўйлаймизки, бундай амалиётларга чек қўйиш лозим. Албатта, биз исбот-далилларни пухта кўриб чиқиш тарафдоримиз. Агар жиноят содир этилганининг инкор этиб бўлмас исбот-далиллари бўлса, тергов қилиш лозим. Бу жуда муҳим. Бироқ Human Rights Watch ўз ўрганишларида жиддий жиноят содир этилганининг исбот-далилларини кўрмади. Биз бир нарсани биламизки, ҳибсга олинган инсонларнинг кўплаб яқинлари 2000 йиллар бошларидан қамоқ жазоларини ўтаяптилар. Яъни, камида 15-17 йилдан буён қамоқларда қолаётган инсонлар. Шундай таассурот ҳам туғиладики, айрим ҳуқуқни муҳофаза қилиш органлари ўзлари учун жиноят иши қўзғатиш учун объект қидираётганга ўхшайди. Биз жиноятнинг жиддий исбот-далили бўлмаса кескин хулосага келмасликка, ҳукуматни экстремизмдек жиддий ҳолат ва муаммоларга олдингига қараганда бошқача ёндашишга чақирамиз.\nФото муаллифлик ҳуқуқи HRW.ORG\nБи-би-си: Президент Мирзиёевнинг сиёсатига икки хил муносабат билдирилаётганини кўриш мумкин. Кимдир раҳбариятнинг ислоҳот баёнотлари самимий эканига шубҳа қилмоқда. Яна кимдир Президент Мирзиёевнинг ислоҳотларни истамаётган амалдорларга куч етмаяпти, демоқда. Сиз Тошкентда бўлиб бу ҳақда қандай фикрга келдингиз?\nСтив Свердлоу:Human Rights Watch ўтган 1 йил умидлар, эҳтиёткорона некбинлик йили бўлганини инкор этмайди. Ва биз шу бир йил мобайнида Ўзбекистонда аҳамиятли ва ижобий қадамлар ташланганини ҳам рад қилмаймиз. Мен ҳозир Тошкентда бўлган охирги ҳафталарда мамлакатдаги сўз эркинлиги, ўз фикрини эркин ифодалаш эркинлиги, ассоциациялар эркинлиги билан боғлиқ вазиятни яқиндан кузатдим. Журналистика соҳасида фаолият юритаётган сизнинг ҳамкасбларингиз билан мулоқот қиларканман, улар бир йил давомида ўзгаришлар бўлганини, қандайдир юмшаш кўзга ташланишини, цензура озгина ортга чекинганини айтишади. Human Rights Watch, бизнинг ҳисоб-китобимиз бўйича, камида 16 сиёсий тутқун Шавкат Мирзиёев президентликка келганидан буён озод этилганини олқишлади. Биз талабалар, шифокорлар ва ўқитувчилар пахта далаларидан қайтарилганларини, яъни Ўзбекистондаги мажбурий меҳнатга чек қўйиш йўлида қўйилган муҳим қадамларни қутладик. Аммо ҳалигача мамлакатда инсон ҳуқуқлари жиддий поймол этилаяпти. Ўзбекистондаги вазиятни аянчли деб таърифлашдан ўзга илож йўқ. Нега? Чунки, афсуски, қийноқлар Ўзбекистонда ҳалигача ҳам мунтазамий бўлиб қолмоқда. Қамоқхоналарда ҳали минглаб сиёсий маҳкумлар ушлаб турилибдилар. Ҳамон мажбурий меҳнат ва диний эркинликлар чекланаётгани билан боғлиқ қатор жиддий инсон ҳуқуқлари бузилиши сақланиб қолмоқда. Мен сентябрь ойида ва ундан кейин учрашган ҳукумат мулозимларида қандайдир янги энергияни ва ислоҳотларни амалга ошириш истакларини кўрдим. Биз ҳақиқий ислоҳотларни олқишлаймиз ва бу ислоҳотларни чуқурлаштиришга чақирамиз. Яъни, ижобий қадамлар структуравий мазмун касб этмоғи лозим. Биз - инсон ҳуқуқларини ҳимоя қилиш ташкилотлари, фуқаролик жамияти фаоллари, мусатқил оммавий ахборот воситалари - ҳаммамиз ўз фаолиятимизни давом эттириш билан ана шу ижобий қадамлар мустаҳкамланишига ҳисса қўшишимиз керак, деб ўйлайман.


ИШОНЧЛИ ҚЎРИҚЛОВ » Past Darg'om haqiqati\nБош Сахифа » Жамият ва ҳаёт » ИШОНЧЛИ ҚЎРИҚЛОВ\nМуаллиф: 013101 дан 14-03-2017, 17:53, курилди: 165\n"Фалончининг дўконига ўғри тушибди". Онда-сонда бўлсада шундай нохуш хабар қулоққа чалинади. Халқимизда "Ўзингга эҳтиёт бўл, қўшнингни ўғри тутма", деган ибратли нақл бор. Айрим дўкондорлар ёки хонадон эгаларининг лоқайдлиги боис, юқорида айтилганидек, ўғирлик содир этилади. Ўзганинг мулкини умаришни кўзлаган шахслар билиши тайин. Қайси дўкон ёки хонадон очиқ-сочиқ, ҳеч ким қўриқламайди.\nҲозирги пайтда фуқароларнинг мол-мулклари дахлсизлигини, содир этиладиган ўғирлик жиноятларининг олдини олиш имкониятлари янада ошган. Жумладан, туман ИИБ ҳузуридаги Қўриқлаш бўлими техник қўриқлаш пункти томонидан 17 хонадон ва 35 та халқ хўжалик объектлари замонавий технология воситалари орқали ишончли қўриқловга олинган. Шу боис, мазкур объектларда ҳозирги кунга қадар бирон марта ўғирлик содир бўлмади. Фуқаролар қўриқловнинг бу тури афзалликларини англаб етишаяпти.\nтуман ИИБ ҳузуридаги Қўриқлаш ТҚП бошлиғи.\nТАДБИРЛАР САМАРАСИНИ БЕРАЯПТИ\nЖИНОЯТ СОДИР ЭТИЛДИ


Венгер “Арсенал”ни яна бир француз билан “бойитмоқчи”\n2 январь, 2017, 15:25\nЛондоннинг “Арсенал” клуби “Севилья” ярим ҳимоячиси Стивена Н'Зонзи учун курашга қўшилди. Британиянинг Express нашри тарқатган хабарга кўра “канонирлар” рахбарияти франциялик футболчи учун андалусияликларга 25 миллион евро товон пули тўлашга тайёр.\nАйтиш керакки, “Севилья” 28 ёшли футболчиси борасида бир қатор таклифларга эга. Испан клуби ана шу таклифлардан энг маъқулини танлайди. Аниқроғи, Н'Зонзи учун нафақат “Арсенал”, балки, "Ювентус", "Челси", "Манчестер Сити" ва "Тоттенхэм" каби жамоалар ҳам жиддий қизиқиш билдирмоқда.\nЭслатиб ўтамиз, "Арсенал" кечаги ғалабадан сўнг премьер-лигада 40 очко жамғарган ҳолда, "Челси" ва "Ливерпул"дан сўнг 3-поғонада бормоқда.